EAEko langabezia-tasa %15 da, martxo bukaeran baino 1,5 puntu gutxiago - Debagoiena - Goiena.eus\nEAEko langabezia-tasa %15 da, martxo bukaeran baino 1,5 puntu gutxiago\nLeire Kortabarria 2015-07-22 11:57\nEAEko langabezia tasa %15,1 izan da ekain bukaeran, aurreko hiruhileko bukaeran baino 1,5 puntu gutxiago. Landunak 889.300 izan dira, aurrekoan baino 8.400 gehiago. Eustat erakundeak egindako inkestaren emaitzak dira. Adierazle guztiak hobetu egin dira joan den hiruhilekotik: okupazioa oro har, emakumeen eta gazteen okupazioa, kontratu mugagabeen kopurua handitu izana eta kide guztiak langabezian dituzten familia-kopurua txikitu izana.\nLandunen eta langabeen bilakaeren ondorioz, jarduera-tasa %57,6 da 2015eko bigarren hiruhilekoan, aurrekoan baino %0,4 puntu azpitik.\nEmakumeei eragin die batik bat okupazio-handitzeak, aurreko hiruhilekoan baino 4.500 gehiago dira-eta; gizonen kasuan, 4.000 gehiago. Gipuzkoan 4.300 okupatu gehiago zeuden ekain bukaeran; Bizkaian, 3.400; eta Araban, 800.\nGizonen langabezia %15,8ra jaitsi da (ehuneko 0,9 puntu gutxiago); emakumeena 2,3 puntu jaitsi da eta %14,3 izan da ekain bukaeran. Gazteen langabezia-tasak altuena izaten segitzen du, %34,6; 16-24 urte bitarteko 15.800 gazte aktibo langabezian, 2015eko lehen hiruhilekoan baino ehuneko bi puntu pasa gutxiago.\nLangabe-jaitsierarik handiena Bizkaian izan da (-12.100); langabezia-tasa, %16,3. Araban %16ko tasa dago; langabe kopuruan 4.800 pertsona gutxiago, 25.400 guztira. Gipuzkoan 1.100 pertsona gutxiago dira langabeak aurreko hiruhilekoaren aldean; langabezia-tasa %12,7.\nEurostat-en arabera (Europar Batasuneko Estatistika Bulegoa), 2015eko maiatzean, 28-EBko langabezia-tasa %9,6 zen, eta Espainiakoa %22,5.\nGipuzkoak, %67,3 okupatu\nLandun gehiago egon da zerbitzuetan, industrian eta eraikuntzan; zerbitzuetan, 7.000 gehiago; 1.200, industrian, eta 200, eraikuntzan. Lehen sektoreak landunak galtzen jarraitzen du: oraingoan, 100 galdu ditu.\nOkupazio-tasa -16tik 64 urtera bitarteko biztanleetatik landunek duten ehunekoa–, %64,6 da, aurreko hiruhilekoan baino %1,1 gehiago. Tasa %68,2 da gizonentzat eta %60,9 emakumeentzat.\nOkupazio-tasarik altuena Gipuzkoak izan du: %67,3, aurreko hiruhilekoaren aldean 1,3 puntu gehiago; %64,9 Arabak, 0,9 puntu gehiago; Bizkaiak, %62,8, ehuneko 0,9 puntu gehiago.\nKontratu mugagabeak ugaritu egin dira. Hain zuzen, 7.600 landunek lortu dute kontratu mugagabea epe horretan, denetara 520.800 izanik; aldi baterako kontratua eta kontraturik ez dutenak 188.000 izan dira, 6.100 gehiago.\nFamilien erdietan, denak landunak\nEAEn 861.700 familia-etxe kontabilizatu dira, eta horietatik heren baten ez dago pertsona aktiborik. Erdiak pasatxotan, aktibo guztiak daude okupatuta, aurreko hiruhilekoan baino 9.900 familia-etxe gehiago; pertsona aktibo guztiak langabezian dituztenak 50.200 izan dira, 9.600 gutxiago bigarren hiruhileko honetan.\nLangabeak, hau da, lan bila aritu, bilatzeko kudeaketa aktiboak egin eta gainera lanerako prest daudenak, urteko bigarren hiruhilekoan 157.700 izan dira, 18.000 gutxiago aurreko hiruhilekoan baino. Gizonezko langabeak 88.000 dira, 5.300 gutxiago. Emakumezkoen artean, 12.700 gutxiago hiruhilekoan, guztira 69.800.


Lehenik eta behin eskerrak eman nahi dizkizut zuri, irakurle, idazten dudan testuren bat irakurtzeagatik. Inoiz ez nuen susmatu jendeak bere denbora hartuko zuenik genetika eta euskaraz irakurtzeko. Hor zaudeten guztioi, eskerrik asko. Espero dut idatzitakoa zeuek asetu izana.\nBaita ere eskerrik asko asko pila pila patata tortila beren orrietan idazten utzi nautenei. Idatzi ditudan testu gehienak etxe honetan argitaratu ditut baina bidean lagun onak egin ditut eta bere etxetara gonbidatu naute: Zientzia Kaierak, Elhuyar Aldizkariak edo Etzi.pmk (bertan Irati Romero handiarekin batera) beren ateak ireki dizkidate. Asko estimatzen dizuet nigan jarritako konfiantza.\n150 testu hauetan zehar genetikaren ertz guztiak jorratu ditut, bizidunen hein osoa eta hamaika ikuspuntutatik. Denboraldiaren hasieran, oso gogorra izan zen idazki batean, idatzi nuen modu aseptikoan konta daitekeen ia guztia idatzi nuela eta beste ikuspuntu batetik egin beharko nukeela. Baina beti daude istorioak kontatzeko eta, zorionez, modu ez aseptikoan kontatzeko.\nBere momentuan esan nuen egiten dudan honekin nire helburutako bat dela jendartea genetikan alfabetatzea. Gure bizitzetan paper garrantzitsua betetzen duen jakintza-arloa da eta, hortaz, denok eskubidea dugu behar bezala genetika ulertzeko. Azken egunotan ikusten ari garen bezala, orain bizi dugun errealitate distopiko honi aurre egiteko hainbat gako eman daitezke genetikatik. Beti saiatzen naiz genetikari esker dakizkigun gauzen zergatia azaltzen, dituen inplikazioez hausnartzeko gakoak ematen. Zeren “hau horrela da aditu batek diolako” baino antizientifikorik ez dago. Adituok gure arloan zerbait dakigu eta, askotan, ezta hori ere.\nHorregatik gustatzen zait hainbeste dibulgatzea, ikerketa den karrera zentzugabe horretan punturik ematen ez badu ere. Beste gauza askoren artean, nire ezjakintasunaz ohartzen nauelako, nire jakinmina bultzatzen duelako eta ideiak antolatzen laguntzen didalako. Genetika nire grina da eta grina hori zuekin partekatzerakoan denok ikasten dugu. Jakintza zabaltzeak duena da: dakienak ez du dakiena galtzen (eta komunikatzen gauza berriak ikasten ditu) eta ez zekienak jakintza hori irabazten du. Denok irabazten dugu, asko gainera. Iruditzen zait, garai hauetan jakintza zabaltzea askoz gehiago preziatzen ari garela.\nUste dut inoiz ez dudala kontatu zergatik genetika iruditzen zaidan hain liluragarria. Beno, zerbait aitortu behar dut: ez nuen biologia aukeratu genetikagatik eta karrera hasieran genetika ez zen nire gogokoena, hoberen eramaten nuen ikasgaia bazen ere. Istorio onak bezala, gure harremana patxadaz eta su motelean kozinatzen joan zen. Hortaz ez zen egon eureka momentu bat, non esan nuen “hau egin nahi dut”; “zera, ze gauza xelebrea hau” momentu ezberdinak egon ziren genetikaria bilakatu nintzen arte. Zer dauka hain xelebrea genetikak, harrapatzen nauena? Zerbait dakigula uste dugula baina ez dakigula ezer. Gure lana da lau konposatu kimikoz osatutako hizkuntza bat ulertzea. Eta ez gara gai: ulertzen hasten garela uste dugunean, ñabardurak jartzen hasi behar gara eta ulertzen hasten gara uste duguna baino konplexuagoa dela hizkuntza hori. Gene-testu bat ulertzeko oraindik askoz gehiago ikasi behar dugula. Eta hori liluragarria da. Nola ez dut ba honi buruz idazten jarraituko!\nAzken kontutxo bat. Azken asteetan COVID-19ari buruz hitz egiteko hainbat komunikabide nirekin jarri dira harremanetan. Eskertuta banago ere, guztiei ezetz esan diet. Egia da, nire CVa ikusita (birusak edota A gripeari gizakion sentikortasuna ikertu ditut; sasiepidemiologia pixka bat egin dut, etab.) gora etorri nintekela eta dakidanetik hitz egiten hasi. Baina hau osasun-publikoko auzi bat da eta ikuspuntu horretatik landu behar da informazioa; eta nire formakuntzak ez dit ahalbidetzen taxuzko dibulgazioa egiten ikuspuntu horretatik. Itxialdian zehar, hemen genetikatik gako batzuk ematen nabil, baina zeharkako kontuak dira, muin den informazioa osatzeko. Guztiok jakin behar dugu zeintzuk diren gure mugak, orojakintsuak ez bihurtzeko. Nire izaera ez dator bat horrekin.\nBukatzeko: bai, genetika zabaltzen jarraituko dut, bai noski!


Azaroa,Donostian, altetismoaren hilabetea da. Hilabete honetan korrikalarien egutegiko bi hitzordu galduezin ospatzen dira hirian: Behobia-Donostia azaroaren 11n eta Donostiako Maratoia azaroaren 25ean.\nUrtero mundu osoko korrikalariak hurbiltzen dira Donostiara bi lasterketa hauetan korri egiteko eta 2 egunez bada ere, hiriaz gozatzeko. Korrika egiteaz gain hiria ezagutzeko aprobetxatu nahi baduzu, jarraitu aholkutxo hauek!\nEta Donostiak eskaintzen duen pintxoen kultura bereziaren ezaugarriak ezagutu nahi badituzu, "Donostiako pintxoak ezagutzeko bisita gidatua egin ezazu!", Hiru pintxo eta hiru edari barne hartzen dituen bisita gidatua.


Zezen plazako sarrerak, gaurtik aurrera salgai - Tolosa - Tolosaldeko ataria\nZezen plazako sarrerak, gaurtik aurrera salgai\nTolosaldeko Ataria 2020-02-10 13:17\n16:00etan jarriko dituzte eskuragarri, interneten.\nInauterietako zezen festak ikusi ahal izateko sarrerak gaur arratsaldean eskuragarri izango dira. Azken urteotan egin bezala, Tolosako Udalak sarreren %70 internet bidez eskainiko ditu; %25 Leidorreko leihatilan eskuratu ahal izango dira, eta azken %5 zezen festen aurretik leihatilan izango dira.\nGaur, 16:00etatik aurrera, www.bibe.me webgunean erosi ahal izango dira sarrera, 3,25 euroan; gehienez ere bost. Leidorrekoak lortzeko, berriz, estreinakoz, izena eman beharko da aurrez, www.tolosa.eus/inauteriak atarian, hilaren 12 eta 13an; gero zozkatu egingo dituzte sarrerak, hilaren 14an.


PLASTIKORIK GABEKO EUROPATIK HURBILAGO? — Gaztezulo\nPLASTIKORIK GABEKO EUROPATIK HURBILAGO? Asteazken honetan Europar parlamentuak erabilera bakarreko lastotxo, kotoi-zotz eta mahai-tresnei betoa jarri die. https://www.gaztezulo.eus/albisteak/plastikorik-gabeko-europatik-hurbilago https://www.gaztezulo.eus/albisteak/plastikorik-gabeko-europatik-hurbilago/@@download/image/plastikoa 1.JPG\nAsteazken honetan Europar parlamentuak erabilera bakarreko lastotxo, kotoi-zotz eta mahai-tresnei betoa jarri die.\nOzeanoak plastikoz gainezka egitear dauden honetan Europak horren aurka pausu bat eman du aurrera, plastiko gehiagorik ozeanoetara iritsi ez dadin. 2021. urtetik aurrera erabili eta botatzeko produktuen salmenta galaraziko du. Horrela, gure dendetako apaletatik plastikozko mahai-tresnak, edalontziak, platerak eta kotoizko zotzak desagertuko dira. Poliestirenoz egiten diren janari azkarreko kaxak eta edarien ontziak ere ez dira merkaturatuko.\nNeurriarekin kritiko agertu direnek aldarrikatu dute sektoreko enpresetan debekuak ondorio kaltegarriak izan ditzakeela. Horrez gain, gogorarazi dute neurri hauek ez dutela gauza handirik aldatuko mundu mailan isuri gehienak Txinak igortzen dituenean.\nFrans Timmermans, Europako Komisioko presidenteordea, ziur da debekuak berrikuntza sustatuko duela eta lanpostuak sortu. Bere ustez, plastikoaren alternatibak sortuko dituzten enpresak jaioko dira, metalezko lastotxoekin gertatzen den moduan.\nHorrez gain, Europako zuzendaritzak etxeko lanak ezarri dizkie bere sozioei: 2029a baino lehen, Estatuek, material birziklatuekin egindako botilen %25 izan behar dute, 2030ean %30 eta erabilitako botilen %90 biltzeaz arduratu beharko dira. Legeak, tabako konpainiek zigarro-puntak garbitzearen kostua bere gain hartzera behartuko ditu; Europako hondartzetan erabilera bakarreko bigarren artikulua ugariena baita.\nGainera, kontsumitzaileak erosten duenaren osagaiez gero eta arduratuagoak dauden honetan, eskuzapi hezeen, konpresa edota plastikozko filtroen zigarro fabrikatzaileek euren produktuak inguruan izango duen eraginaz informatu beharko dute: “Itsasora botatako zigarro-punta batek 500-1.000 litro ur kutsatzen ditu.”\nTalde ekologistek erabakia txalotu dute, itsasoan dagoen zaborraren %80 plastikoa baita. Giza osasunean horrek izan dezakeen ondorioak ardura handia piztu du. Dortokek, itsas-txakurrek, baleek, hegaztiek, arrainek eta itsaskiek plastiko kantitate horren zati bat jaten dute eta horiek gizakiaren gorputzetan sartzen dira elikagai moduan. Badirudi, Greta Thunberg-en eredua harturik kalera atera ziren milaka gazteen oihua entzuna izan dela, jarrai dezagun denok gure hondar alea jartzen.\nPLASTIKOAREN AURKAKO GERRAN PAUSO TXIKI BAT


Matia Fundazioak parte hartzen duen «#AdinekoaNaiz» kanpainak SEGGen 2018-2019ko Zahartzearen Irudi Berria saria irabazi du | Matia Fundazioa\nHasieraBerriakMatia Fundazioak parte hartzen duen «#AdinekoaNaiz» kanpainak SEGGen 2018-2019ko Zahartzearen Irudi Berria saria irabazi du\n«Adinekoa naiz» sentsibilizazio kanpainak 2019ko «Zahartzearen irudi berria» saria irabazi du. Espainiako Geriatria eta Gerontologia Sozietatearen (SEGGen) sari horrek komunikabideetan adinekoen irudi erreala eta ez-estereotipatua ematen duten komunikazio ekintzarik onenak aintzatesten ditu.\n«Adinekoa naiz» 2017an sortu zen, adinekoen ongizatearekin konprometitutako erakunde batzuen (hala nola, Envejecimiento en Red, Grandes Amigos —lehenago Amigos de los Mayores—, HelpAge España, Matia Fundazioa eta Pilares Para La Autonomía Personal Fundazioa erakundeen) arteko lankidetzari esker. Ideiak eta gogoetak batuta, zahartzaroari eta horren protagonistei buruzko mezu bateratua prestatu eta egun berezi batean aurkeztu zen jendaurrean: urriaren 1ean, Adinekoen Nazioarteko Egunean, hain zuzen. Kanpaina horrek aukera eman zigun zahartzaroari buruzko bestelako begirada eskaintzeko, adinekoen gaitasunak nabarmenduz, eta bestelako irudia emateko, bizitzako etapa hori ezaugarritzen duen estereotipoz betetako irudi sozialarekin zerikusirik ez duten heterogeneotasuna, aniztasuna eta aberastasuna azpimarratuz.\nBigarren edizioan, Nazio Batuek egun horretarako aukeratutako «Giza Eskubideak defenditzen dituzten adinekoen oroimenez» esloganari jarraipena emanez, beste kanpaina bat diseinatu genuen, adinekoen eskubideak erdigunean jarrita. Eginkizun horretan azken urteetan lortutako guztia eta oraindik lortu beharrekoa ikusgai jarri nahi izan dugu oraingoan. Honako helburu hauek finkatu ditugu bigarren kanpaina honetan:\nGiza Eskubideen Adierazpenean jasota dauden eta adinekoen eguneroko bizitzan eragina duten eskubideen inguruko ezagutza sustatzea, eta adinekoen giza eskubideak eta oinarrizko askatasunak erabat betetzen direla bermatzeko aurrerapen eta erronken gaineko hausnarketara gonbidatzea.\nAdinekoei ikusgaitasun handiagoa ematea, gizarteko kide aktiboak diren aldetik eta giza eskubideen erabilera eraginkorraren hobekuntzan konprometituta dauden aldetik.\nGizartea giza eskubideen konplimenduan eta garapenean sentsibilizatzea eta nahastea, bizitzako etapa guztietan, hala nola zahartzaroan, bete daitezen.\nKanpaina adierazpen baten eta bideo baten bidez gauzatu da. Horietan dekalogo bat eskaintzen da, zeinaren bidez adinekoen eguneroko bizitzan eragina duten oinarrizko eskubideak erabat eta berdintasunez betetzea aldarrikatzen baita.\nAdinekoa Naiz Dekalogoa\nAdinekoa naiz eta eskubidea dut...\n…neure bizimodua erabakitzeko eta non, nola eta norekin bizi nahi dudan aukeratzeko.\n…nire iritzia eta eskarmentua kontuan har daitezen.\n…nire bizi-proiektuarekin aurrera jarraitzeko, aitona/amona lanak eginez, baina nire denbora libreaz gozatuz.\n…sormena, talentua eta eskarmentua ekarriz, gizartea hobetzen laguntzen duen herritar aktibo gisa kontuan hartua izateko.\n…nahi dudanera arte lan egiteko eta nahi dudanean erretiratzeko.\n…zaintzen beharra dudanean, nire lehentasunak eta bizimodua kontuan hartuak izan daitezen.\n…beste pertsona batzuk ezagutzeko, bakarrik ez sentitzeko, eta auzoko, herriko edo hiriko bizitzan protagonista izateko.\n…sexualitateaz aurreiritzirik gabe gozatzeko.\n…zientziak eta teknologiak kontuan har nazaten..\nInformazio gehiago hemen: soymayorsoycomotu.com\n«Zahartzearen irudi berria» sariaren irabazlea joan den ekainaren 14an ezagutarazi zuten, SEGGen kongresuaren amaiera ekitaldian. Adinekoen arretaren alorreko mila profesionaletik gora elkartu dira kongresu horretan. Honako hauek izan ziren saria emateko ekitaldian: Mercedes Villegas, Grandes Amigos elkarteko zuzendaria; María Jesús Aranda, HelpAge Españako lehendakariordea; eta Pura Díaz-Veiga, Matia Institutuko zuzendari zientifikoa.\nEnvejecimiento en Red plataforma CSIC (Ikerketa Zientifikoen Kontseilu Gorena) erakundearen barruan sortu zen, zahartzearen inguruko ikerkuntzan eta berrikuntzan erreferente izateko, ezagutzari eta egiaztatutako informazio zorrotz eta kalitatezkoari dagokienez. Norbanakoen zahartzea eta biztanleriarena hartzen ditu kontuan eta dokumentu eta multimedia funts garrantzitsua du.\nHelpAge International España erakundea HelpAge International nazioarteko elkarteko kide da. 2008an sortu zen helburu bikoitzarekin: garatzeko bidean dauden herrialdeetako adinekoen beharren inguruan Espainiako biztanleria kontzientziatzea eta HelpAge International erakundeak mundu osoan abian dituen 500 proiektutik gora finantzatzen laguntzea. Gure bazkideen laguntzari eta hirugarren sektoreko erakunde pribatuen lankidetzari esker, askotariko proiektuak laguntzen ditugu munduko herrialde behartsuenetako batzuetan.


Encausse - Wikipedia, entziklopedia askea.\n43° 41′ 57″ N, 1° 02′ 21″ E / 43.6992°N,1.0392°E / 43.6992; 1.0392Koordenatuak: 43° 41′ 57″ N, 1° 02′ 21″ E / 43.6992°N,1.0392°E / 43.6992; 1.0392\nCadours, Saint-Cricq, Bellegarde-Sainte-Marie, Caubiac, Vignaux, Ardizas, Cologne, Monbrun eta Thoux\n214 (%50.2) 213 (%50)\nEncausse (frantsesez eta ofizialki: Encausse) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 425 biztanle zituen.\n2007an Encausse udalerrian erroldatutako biztanleak 361 ziren. Familiak 138 ziren, horien artean 30 pertsona bakarrekoak ziren (17 bakarrik bizi ziren gizonak eta 13 bakarrik bizi ziren emakumeak), 50 seme-alabarik gabeko familiak ziren, 50 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 156 etxebizitza zeuden, 144 familiaren etxebizitza nagusia ziren, 9 bigarren erresidentzia ziren eta 3 hutsik zeuden. Etxebizitza guzti hauek 154etxeak ziren. 144 etxebizitza nagusietatik 124 bere jabearen bizilekua ziren, 13 alokairuan okupaturik zeuden eta 7 doan lagata zeuden; 1ek gela bat zuen, 2 etxek bi zituzten, 13 etxek hiru zituzten, 37 etxek lau zituzten eta 91 etxek bost zituzten. 128 etxek euren parking plaza propioa zuten azpian. 55 etxetan ibilgailu bat zegoen eta 85 etxetan bat baino gehiago zituzten.\nEncausse udalerriko biztanleria-piramidea 2009an .\n2007an lan egiteko adina zuten pertsonak 225 ziren, horien artean 171 aktiboak ziren eta 54 inaktiboak ziren. 171 pertsona aktiboetatik 159 lanean zeuden (88 gizon eta 71 emakume) eta 11 langabezian zeuden (2 gizon eta 9 emakume). 54 pertsona inaktiboetatik 15 erretiraturik zeuden, 19 ikasten zeuden eta 20 "bestelako inaktibo" gisa sailkaturik zeuden.\n2009an Encausse udalerrian 143 unitate fiskal zeuden, 374 pertsonek osaturik. Pertsona bakoitzeko diru-sarrera fiskalaren mediana urteko 19.466,5 euro zen.\n2007an zeuden 18 komertzioetatik, 1 bestelako produktu industrialen fabrikazioko enpresa zen, 7 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Encausse udalerrian 24 nekazaritza-ustiategi zeuden, 870 hektarea erabiltzen.\nVignaux (3,1 km)\nSaint-Cricq (3,1 km)\nCadours (3,3 km)\nCaubiac (4,1 km)\nThoux (4,2 km)\nMonbrun (4,3 km)\nLaréole (4,4 km)\nCologne (5,4 km)\nLe Grès (5,6 km)\nPuysségur (5,7 km)\nRoquelaure-Saint-Aubin (5,8 km)\nBNF: 15255707s (data)


Etxebizitza erosi edo alokatu? - Bada beste modu bat - Blog Laboral Kutxa\nDuela hamarkada bat, gure ingurunean galdera hori egitea berak anatema ematen zuen. Gizarteak aukera horietako baten (erostearen) alde egin zuen, argi eta garbi, eta horrek higiezinen burbuila bortitza eragin zuen, gaur egun bizi dugun krisialdiaren epizentroa. Orduan, mota honetako esaldi irmoak entzuten ziren: “pisuen prezioak inoiz ez du behera egingo” edo “dirua behar izanez gero, ordaindu dudana baino askoz ere garestiago saldu ahal izango dut etxebizitza”. Gero errealitatea iritsi zen, eta, harekin batera, etxebizitzaren prezioak, gainerako produktu edo zerbitzu guztien kasuan bezala, merkatuko arau apetatsuen arabera fluktuatzen duela onartu behar izan genuen.\nAlderdi ekonomikoari bakarrik men eginez gero, New York Times egunkariak una complejísima y completísima calculadora. egin zuen, duela bosturteko bat baino gehiago. Erabiltzaileak bere kasu partikularraren aldagai guztiak bete behar zituen, eta sistemak aukerarik komenigarriena ematen zion erantzun gisa, baita bizitzan zehar aurreztuko zuen dolar kopurua ere.\nTresnak magikoa zirudien, baina arazo txiki bat zuen, aztia izan behar baitzen eremu-pare bat betetzeko: “Zenbat igo edo jaitsiko da pisuen prezioa urtero?” eta “Zenbat aldatuko da urtero zure errenta?”. Hala eta guztiz ere, New Yorkeko egunkariaren lan bikainak oso tresna erabilgarria izaten jarraitzen du, guk geure buruak egoerarik onenean eta okerrenean kokatzeko.\nBizitzan onena eta okerrena gerta dakigukeela mentalizatu behar dugu, hori baita gauzak ondo egiteko gakoa: Euribor, adibidez, ez da beti gaur egungo gutxieneko balioetan egongo –2008an % 5,3tik gora zegoen; gaur egun, ordea, % 0,5ean dago–, gure diru-sarrerak ere beharbada ez dira gaur egungoak izango, eta pisuek ez dute gaur egun horien truke ordaintzeko prest gauden balio bera izango.\nJoera kognitibo baten, gure buruak gu engainatzeko erabiltzen duen gezur baten, eraginez, pertsona gehienak nos hace ser optimistas izaten gara etorkizunari begira. Etorkizunean gauzak hobeto joango zaizkigula pentsatzen dugu; horregatik hartzen ditugu gure gain etorkizuneko kargak, horiek behar bezala gaindituko ditugula uste baitugu. Joera horri kalkulagailua eskuan hartuta egin behar zaio aurre, zoritxarrez, gauza txarrak ere gerta baitaitezke. Eta, horrelakoetan, asko eskertuko dugu alokairuak eskaintzen digun askatasuna hautatu izana.\nAskatasuna ala inbertsioa?\nEtxebizitza alokatu edo erosi planteatzen dugunean, askatasuna eta inbertsioa aurrez aurre jartzen ditugula uste dugu. Beste edozein inbertsiorekin gertatzen den bezala, etxebizitzak ere arriskuak ditu. Kasu horretan, gure diru-sarrerei eusteko gai ez bagara, etxebizitza eta ordura arte ordaindutako guztia galtzeaz gain, ordaintzeko geratzen zaigun zorra etxebizitzak une horretan balio duena baino haindiagoa izan daite daiteke. Era berean, inork ezin du aurreikusi, urteak joan urteak etorri, etxebizitzak balioa irabazi edo galdu egingo duen.\nAlokairua aukeratuz gero, gure ondasunak kaxatan sartu eta edozein unetan joan gaitezke beste etxebizitza batera, garestiagoa den, hobeto kokatuta dagoen edo gure premietara ondoen egokitzen den etxebizitza batera, alegia. Adibidez, ikastetxe batetik edo gure lantoki berritik gertu dagoen etxe batera joan gaitezke, egunero kotxez bidaia neketsu bat egin beharrik ez izateko. Nahi dugunean aldatu ahal izango dugu etxez. Jabetzako etxebizitzaren kasuan, aldiz, erositako etxearen balioa handituko duten nahi adina hobekuntza egin ahal izango ditugu.\nHorregatik, iraganeko egia absolutuak alde batera utzi eta aukeraketari tentuz heltzeko garaia iritsi da, guztiontzat aukera bat bestea baino hobea dela ziurtatzen duenari konbentzitzen utzi gabe, hori ez baita egia: bakoitzak gehien komeni zaiona bilatu behar du.\nLABORAL Kutxan ez ditugu erantzun guztiak, baina bai hori baino zerbait hobea: zuri etxebizitza alokatzea edo erostea komeni zaizun jakiteko galdera gakoak eskaintzen dizkizugu. Har ezazu parte prestatu dugun infografian, etxebizitza erostea edo alokatzea komeni zaizun erabakitzen lagunduko baitizu.\nTags: etxebizitza hipoteka tresnak


1912-2012 Balentzategi Herri Ikastetxea | Gabiriako herri eskola\n← GU ERE GABON ESKEAN!!\nPATINAJE IKASTAROA AURTEN ERE! →\n1912-2012 Balentzategi Herri Ikastetxea\nData: 2012/12/27 Egilea: gurasoak\nHerri ikastetxearen MENDEURRENAREN harira hainbat ekintza antolatu ziren abenduaren 14 eta 16ko asteburuan. Hona hemen burutu ziren haietako batzuk iruditan zein bideoz:\n1. ANTZINAKO JOKOAK gogoan: Ostiralean, arratsaldez, eskolako haur eta irakasleak jolasak egiten aritu ziren, gaur egungoak zein lehenagokoak. Haurrek adi-adi jarraitu zituzten aiton-amonen azalpenak, haienak bai jolasak, imajinazioa ez zuten falta gero!\n2. ESKOLA BIZIA, HERRI BIZIA deritzan dokumentala ikusgai egon zen, eta ikusleen zalantza/galdera/kezkak argitzera dokumentalaren egile den Iñaki Alcalde guraso Larrauldarra izan genuen gure artean. Hona hemen dokumentalaren trailerra: ESKOLA BIZIA, HERRI BIZIA\n3. KAFE TERTULIA. Gabiriako eskolan ibilitako adin guztietako jendea elkartu zen, gaztetako oroitzapenak kontatuz, elkarbanatuz.\nKafe tertuliako irudiak\n4. MENDEURRENAREN OROIGARRI EKITALDIA.Eskolan ibilitako zaharrentxoenak eta gaur egun dabiltzenak lagunduta bistaratu zuten eskolan jarri den plaka berria, aurreskua eta bertsoak lagun zirela. Bertako irudiak…\n5. IKASLE ETA IKASLE OHIEK ESKAINITAKO IKUSKIZUNA.Ikuskizun honek hiru atal izan zituen: orain dela 10-15 urte izandako ikasleak, irten berri diren ikasle ohiak eta gaur egun eskolan dabiltzan ikasleak. Atal bakoitza ondoren ikus daitezke:\n1. atala: orain dela 10-15 urteko ikasle ohiak…\n2. atala: ikasle ohi berrienak…\n3. atala: gaur egungo ikasleak…\n6. MATERIAL ETA ARGAZKIEN ERAKUSKETA. Asteburuan ez ezik, beste astebetez ireki behar izan da erakusketa izan duen arrakasta ikusita gero. Makina batek aspaldiko oroitzapenak gogoratu ditu! IRUDIAK IKUSTEKO…\nKategoria: eskola, festa, herria. Gorde lotura.


iWork Mac eta IOS | eguneratu da Mac-ekoa naiz\nApple-k a iWork suite bertsio berritzea OS X eta iOS erabiltzaileentzat. Eguneratze honetan aurreko akatsak zuzentzen dira eta horietako bakoitzean egonkortasun handiagoa gehitzen da. Apple-k argi dio eguneratzearen deskribapenean: 'Eguneratze honek egonkortasunaren hobekuntzak eta akatsak konpondu ditu'.\nGainera, Mac-erako iMovie aplikazioa 10.0.5 bertsiora ere eguneratuta dago, OS X bertsio honen hobekuntzek hizpide dute iCloud bateragarritasuna hobetu da Movie Theaterrekin. Nolanahi ere, Apple-k aspaldi ez zituen aplikazio hauek eguneratu (iraganetik) apirileko hilabetea) eta orain egiten du bere errendimendua eta egonkortasuna hobetzeko.\nIMovie-ren kasuan, egia bada Cupertinoko mutilek soineko bat daramatela eguneratze tasa handiagoa Pages, Keynote eta Numbers-ekin baino, joan den uztailean iMovie-ren aurreko bertsioa kaleratu zutenetik. Orain Applek hainbat frontetan lan egiten du, aplikazioak OS X Yosemite-ren bertsio berria jasotzeko prest egon daitezen Mac eta iOS 8 konpainiaren gainerako iDevice-en kasuan. Bertsio berri hauek ez dituzte interfazearen aldaketak edo antzekoak gehitzen, funtsean zentratuta daude errendimendua hobetzea beretik.\nBertsio berriak eskuragarri daude dagoeneko deskargatzeko eta zure Mac-ean automatikoki agertzen ez badira, beti sar zaitezke menutik> Software eguneratzetik edo eguneratzeen atalean Mac App Store-ra sartuz.\nArtikuluaren bide osoa: Mac-ekoa naiz » Mac programak » Mac App Store » IWork suite-k eta iMoviek eguneratze txiki bat jasotzen dute\nZenbat ordaintzen dute Appleko langileek?


2017-06-09 // Gizartea // Iruzkinik ez\nIdazle eta feminista frantziarrak King Kong Théorie saiakera autobiografikoan gizarte heteropatriarkala astintzen du, baita feminismoaz gogoeta interesgarriak egin ere. (gehiago…)\n2017-06-09 // Euskara // Iruzkinik ez\nLizarrarrak azarorako “48 ordu euskaraz” prestatzen. Argazkia: Bizi Lizarraldea bloga.\nZer egin pentsatzen hasi dira eta gogoeta sarean kontatu dute. Egia eredu soila egitea baztertu dute, besteak beste horra iristeko ibilbide luzea egin beharra dutela erabaki dute. (gehiago…)\n2017-06-02 // Euskara // Iruzkinik ez\nAlazne Porras guraso tolosarraren hitzak dira. Hiru astez Eusle txapa paparrean euskarari eutsi nahian ibili da, batik bat, eskola eremuan. (gehiago…)


Joko aretoak irekitzeko baimenik ez du emango Eusko Jaurlaritzak\nGazteen artean jokorako zaletasuna ugaritzen ari delako kezkaturik, Jokoaren Araudi Orokorreko plangintza berraztertuko du Eusko Jaurlaritzak. Arau berria iritsi bitartean, ez dute joko areto berriak irekitzeko baimenik emango.\nBehin-behineko neurria bederatzi hilabetera arte luzatu daiteke eta ez du eraginik izango emanda dauden baimenen gainean. Gazteen artean areagotzen ari den zaletasuna arazo bihurtu dela eta areto berriak irekitzeko prozedurak berrikustea ezinbestekoa dela nabarmendu du Jaurlaritzako bozeramaile Josu Erkorekak. Jokoak sorturiko menpekotasun arazoak saihestea helburu dutela gaineratu du Estefania Beltran de Heredia Segurtasun sailburuak.\nBai Nafarroako Gobernuak, bai Iruñeko Udalak, antzeko neurriak hartu zituzten iaz: ez dute aretoak irekitzeko baimen berririk emango, behin-behinean.\nApustu etxeen aurkako mugimendu herritarrak gogor salatu ditu areto hauek, azken boladan. Gasteizko Judimendik Joko Aretoari Ez plataformak, Azpeitiko Elkar-Ekin taldeak edota Iruñeko Txantreako bizilagunek hilabeteak daramatzate joko aretoen aurka borrokan.


Aldizkari honetan bertan Iñigo Astizek xehe-xehe azaldu zituen Ihes ederra liburuaren bertuteak duela hilabete batzuk (Argia, 2.203. zenbakia), eta beraz, ez da nire asmoa Etxartek eta Urrutiak egindako lanaren aupamen berririk egitea. Denbora darama dendetan, irakurleek eskutik eskura darabilte, eman du zeresana franko, baita emango ere, eta jurnalistak ez dauka daborduko ezer interesgarririk eransteko. Ez liburuaz behintzat. Bai, beharbada, sortu duen efektuaz.\nEsplika nadin: aspaldian ez zuen irakurleak ikusiko argitaletxe inportante baten aldetik halako posturarik testu hutsez osatuta ez dagoen nobela baten alde. Komiki gutxi euskaraz, argitaletxe espezializaturik ez Saureren salbuespenarekin –oasia, baina txikiegia– ezta, orain arte behintzat, editorial estandarretan sailik, halako lanik publikatzeko.\nBaina orain arte diot, ematen baitu hori aldatzera doala: Alberdaniak erruletako jokalari ausartarena egingo du eta irabazi dituen fitxak berriz jarriko ditu mahai gainean. Zurrumurruek diote sail bat sortzea dutela buruan, urtean pare bat irudi-eleberri publikatzeko asmoarekin. Eta gidoilari-marrazkilari batzuk ari dira lanean dagoeneko.\nEz da Alberdaniaren apustua bakarrik: kurioski, hiruzpalau asteko tartean beste bi komikiren berri ere izan dugu. Bata, berrargitalpen bat: Urbieta kaleko borroka liburuxkaren hirugarren edizioa aurkeztu berri baitute Potxo Edizioaken eskutik. Felix Likiniano militante anarkistak 36ko Gerran Donostiaren defentsan egindako lana du ardatz. 1979an argitaratu zen lehenengoz, eta egilea, J.J. Pi, nor den argitzeke dago oraindik.\nBeste komikiaz are informazio gutxiago eskainiko dugu, misterio giroan gaudenez: antzerkilari ezagun batek egin du gidoia, Euskal Herri kontinentaleko mendietan dago girotua eta... horraino irakurriko dugu, oraingoz.\nDuda gutxi: berri onak dira. Euskarazko komikien irakurlegoa sortzeko aukerak ugaritu egingo dira obra kopurua apurka emendatzen bada. Eta pentsatzen jarrita, arraroa ere izan da orain artekoa: idazle eta marrazkilariak ez dira falta Euskal Herrian, baina elkarlan iraunkorrik ez da sortu. “Ihes ederra efektua”-k –barkatuko didate Etxartek eta Urrutiak sintagma puztuegia iruditzen bazaie– ekar ditzala, beraz, ihes berriak.


Joandakoak, daudenak eta betiko euskal kantak – Lauaxeta Ikastola\nGure ikasle ohi Inunen eskutik, Lehen Hezkuntzako ikasleek, beste behin, giro ezin hobean, euskaraz abesteko aukera izan zuten. Gaur egungo abestiak eta betikoak. Gure kulturaren parte diranak.\nLauaxetak euskararen eta gure kulturaren alde egiten duen beste ekimen bat dugu.\nBeste batzuk ikusi nahi badituzu, esteka honetan klik egitera gonbidatzen zaitugu.\nAurreko albisteaPi eguneko sariak banatu diraHurrengo albistea400 ikasle baino gehiagorekin elkartuko gara berriro!


Audio-ekipoa autoan | Consumer\nEgungo elektronikak auto bat kontzertu-areto bihur dezake\nEgilea: mediatrader 2006-ko urriak 4\nBi bozgorailudun irrati-kasetea historiara pasatu da. Miniaturizazio elektronikoak duela hamar urte pentsaezina zen potentzia eta soinu-kalitatea eraman du auto baten bidaiari-leku txikira. Gaur egun, soinu-kalitatea etxeko aretokoa bezalakoa edo hobea izan daiteke.\nPertsona batzuek gero eta ordu gehiago ematen dituzte bolantera. Haientzat, edozein auto-ilara edo bidaia luze izan daiteke etxean lehen erabiltzen zituzten disko horiek entzuteko aukera.\nFabrikatzaileek audio-ekipo onargarria dute ibilgailu guztietan. Soinu-kalitate ona eskaintzen duen ekipo berria jartzeak 700-1.000 euro inguru balio dezake.\nPrezio horretatik aurrera, fintasunak eta gutiziak 3.000 eta 5.000 euro artean jar dezakete faktura. “Tuning”-aren fanatikoek 24.000 euro arte gastatu dezakete, hau da, lehengo lau milioi pezetetatik, hau da, kasu batzuetan audio-ekipoak autoak berak baino gehiago balio dezake.\nSoinuaren “piztia” horiek 160 dezibelio baino gehiago izan ditzakete. Izan ere, munduko txapelketetan irabazleak 200 dezibelio inguru dira. Eskandalua ehunka metrotan entzun daiteke biribilean.\nAukerarik merkeenari begira, 700 euro inguruko talde on batek lau kanaleko anplifikadore bat du, aginte-mahaian bi bideko bi bozgorailuri potentzia handiagoa ematen diena, eta maletategian tiradera bat edo “subwoofer” bat, grabeak indartzen dituena. Jakina, erreproduzitzaile on baten zati bat (“iturriak” deitzen zaie jargoi profesionalean), disko konpaktuak eta mp3-diskoak irakurtzeko gai dena.\nInstalatzeko, audiorako kable bereziak erabili behar dira. Elikatze-kableak, bozgorailuak eta masa-kableak daude; audio-ekipoaren potentziaren arabera aukeratu behar da lodiera.\nHobe da beti profesional bati kontsultatzea. Car-audio tailerrak 1980ko hamarkadaren hasieran agertu ziren Espainian. Nabarmen hazi den negozioa denez, askok hogei urteko edo gehiagoko esperientzia dute sektorean. Hori bai, elektronikak azkar eboluzionatzen duenez, gero eta ahalegin handiagoa egin behar dute berrikuntza guztien berri izateko.\naudio-ekipo bozgorailuak música-eu


Minaren neurria | erritarrak | GAUR8\n1600. urte inguruko gizarte kristauan, heriotza baten ondorengo doluak nolakoa izan behar zuen araututa zegoen. Hiletetan negar kantariak debekatuta zeuden, baita gehiegizko arropak ere\n1603. urtean, Cascanteko bizilagun Alonso de Cervantes hil zenean, bere alargunak, Francisca de Navascuesek, hileta prestatu zuen. Ohiturak eta Eliza Katolikoak agindu bezala, Alonsoren gorputza herriko hilerrian ehortzi aurretik, bere arimaren alde meza bat ospatu zen. Apaizak, familiaren dirua jaso ondoren, pulpitura igo eta elizara gerturatutako guztiei gogorarazi zien Alonsoren arima Jaungoikoarekin egonda bihotz kristauek poza erakutsi behar zutela eta alferrikakoak zirela, beraz, negarrak eta oihuak. Hitz horiek entzun eta hiru hilabete ondoren, Nafarroako Erresumako fiskalak Francisca alarguna, Pierres semea eta Mariana alaba Gorte Nagusiaren aurrean salatu zituen. Haien delitua, gehiegizko dolua erakustea. Jasotako testigantzen arabera, onartutako jarrerak alde batera utzita –hau da, arropa ilunak eramatea eta tristura neurrian erakustea–, hirurek arropa beltz eta luzeak zeramatzaten eta negarrez ikusten zituzten etengabe.\nArraroa izan daiteke guretzat urrutiko gizarte horren arauak ulertzea. Nola neurtu daiteke mina? Baina horrela zen, gizarte kristauan doluak nolakoa izan behar zuen araututa zegoen. Hiletetan negar kantariak debekatuta zeuden, baita gehiegizko arropak ere.\nEsate baterako, Iruñean, 1572. urtean egindako Gorteetan, jantzi eta kapelen neurriak nolakoak izan behar ziren arautu zuten, baita hileta batean, ehorzketa batean edo bizilagunei eskainitako bazkari batean familia batek gastatu zezakeena ere. Horren guztiaren atzetik, noski, betiko bizitzaren sinesmena zegoen, kristau onek jasoko zuten opariaren esperantza. Cascanteko apezak, esan bezala, argi zuen: benetako kristauek heriotzaren aurrean poza agertu behar zuten.\nBaina, atzetik, horren kristaua ez zen arrazoia zegoen: arrazoi ekonomikoa. Nafar familia asko etxeko baten heriotzaren ondoren –batez ere hildakoa etxeko gizona zenean– zorpetuta gelditzen ziren. Izan ere, ohitura kristauak euskal ohiturarekin talka egiten zuen; bazkari ederra prestatu herri osoarentzat, arropa beltz garestiak eta ahalik eta luzeenak erosi, eta jantziak –besteek gure mina ezagut zezaten– eta dolua denboran luzatu. Eliza, meza, apaiza, loreak, ehorzketa, hilarria, bazkaria eta arropak ordaindu ondoren, zorpetutako familia batek urteak emanen zituen berriz Erresumarentzat errentagarria izateko; zergak ordaindu, lur berriak erosi eta landatzeko, laburbilduz, Estatuaren ekonomiari lagundu ahal izateko. Gizarte espirituala zen hura bai, baina espiritualtasun horri kapitalismoak markatzen zizkion mugak.\nHistoriagile moduan, nire eginbeharra izaten da atzean gelditu diren garaiak ulertzea eta gure garaiarekin alderatzea. Tamalez, oraingoan honakoa ez da niretzat hausnarketa teoriko hutsa izan, gertutik bizi izan baitut heriotzaren mina. Gure aitaren nahia errespetatuz eta bihotzez maite genuenok horrela nahi izan dugulako, Eliza Katolikoak markatutako arauetatik aske sentitu gara. Gure dolua, denborak eta malkoak ez ditu Eliza horrek arautuko. Baina, bizitzea tokatu zaigun ezbehar horren ondoren, ohartu gara Kapitalaren Eliza beste hori baina indartsuagoa dela. Heriotza aspaldi negozio bat bihurtu dela bagenekien; aseguru-etxeak, ehorztetxeak, lore dendak, beilatokiak, notarioak, zergak, eta abar luze bat. Saiatu gara bai askatzen, eta kasu batzuetan lortu dugu; gurekin negozio txikia egin dute. Baina Kapitalaren Elizak, orduan bezala orain, gure bizitza eta heriotza arautzen jarraitzen du. Gure minak neurria baduela badirudi, neurri ekonomikoa. •


Eusko Jaurlaritzak mikroete-ei eta autonomoei finantza laguntza emateko 500 M/€-ko programa aktibatzea onetsi du - SPRI\nEusko Jaurlaritzak mikroete-ei eta autonomoei finantza laguntza emateko 500 M/€-ko programa aktibatzea onetsi du\nGobernu Kontseiluak argi berdea eman dio gaur enpresa txiki eta ertainei, mikroETEei eta autonomoei laguntzeko finantza programaren aktibazioari. Programak 500M/€ bideratuko ditu gauzatu beharreko maileguetara, eta 6 hilabeteko likidezia eta finantzaketa beharrei erantzutea izango du helburu.\nEuskadin ari diren 15 finantza erakundeekin eta Elkargirekin batera\nGobernu Kontseiluak argi berdea eman dio gaur enpresa txiki eta ertainei, mikroETEei eta autonomoei laguntzeko finantza programaren aktibazioari. Programak 500M/€ bideratuko ditu gauzatu beharreko maileguetara, eta 6 hilabeteko likidezia eta finantzaketa beharrei erantzutea izango du helburu. Gaur onartu eta astean zehar EHAAn argitaratu ondoren, Eusko Jaurlaritzak datorren astean sinatuko ditu hitzarmenak ELKARGIrekin eta Euskadin diharduten 15 finantza erakundeekin. Horrela, ABANCA, BANKIA, BANKINTER, BBVA, CAIXABANK, CAJA RURAL DE NAVARRA, TARGOBANK, FIARE, IBERCAJA, LABORAL KUTXA, SABADELL, BANKOA, KUTXABANK, ARQUIA eta BANCO SANTANDER, buru-belarri ari dira lanean Eusko Jaurlaritzarekin batera, Covid-19ak euskal enpresa sarean eragingo dituen kalteak arintzen laguntzeko, jarduera ekonomikoko sektore guztientzat zabalik dagoen finantzaketa lerro honen bitartez.\n1. Baldintza hauek betetzen dituzten Euskadiko ETEak:\nAdierazitako baldintzaren bat betetzen ez duen beste enpresa batek edo batzuek, zuzenean edo zeharka, ETE horren %25eko edo gehiagoko partaidetza ez izatea.\nEuskadiko norbanako enpresariak (mirkoETEak) eta autonomoak:\n5.000€-100.000€ MikroETEentzat eta profesional autonomoentzat.\nInformazio gehiago eta eskari inprimakiak helbide honetan:\nwww.euskadi.eus – Ogasun eta Ekonomia Saila- Finantza Politika Zuzendaritza- Finantzaketa Lerroak


Katuentzako alergiarik baduzu? Funtzionatzen duten trukuak | Consumer\nKatuentzako alergiarik baduzu? Funtzionatzen duten trukuak\nKatuekiko alergia murriztu egin daiteke, eta desagertu arte, felidoa alergiaren aurkako lozio batekin garbitzen bada, eta trikimailuak aplikatzen bazaizkio, animaliaren sarrera logelara ixtea bezala\nKatuekiko alergia oso ohikoa da txakurrentzat. Baina felinoaren ilea ez da pertsona batzuei alergia eragiten diena, baizik eta azaleko proteina bat, zeina zahi moduan zabaltzen baita. Adituen ustez, zorionez, alergia hori murriztu egin daiteke, baita desagertu ere, artikulu honetan jasotako trikimailu eta aholku hauei jarraituz gero. Zenbait gakok jakin behar dute katuentzako xaboiak oso eraginkorrak direla alergia-arriskua murrizteko edo ezabatzeko; felido esterilizatu batek erreakzio alergikoak eragiteko joera txikiagoa du, eta, alergia izanez gero, logelak animaliaren sarreran itxita egon behar du.\nKatuei alergia al die? Jakin zergatik\nKatuekiko alergia murriztu egin daiteke, baita desagertu ere, xaboia kentzen duen xaboi batekin.\nKatuei alergia dieten pertsonak txakurrek nozitzen dituztenen halako bi dira. “Alergiak nozitzen dituzten pertsonen heren batek ere jasaten ditu txakur eta felidoak, baina katuekiko alergia ia bi aldiz ohikoagoa da harburuentzat”, dio Valentziako Unibertsitate Politeknikoak.\nBaina felinoaren ilea da pertsona batzuei alergia eragiten diena? Ez, katuaren ilea ez da erreakzio alergikoa eragiten duena (doministikuak, eztula, tripakidoak larruazalean, mukia), baizik eta larruazaleko proteina bat. Cambridgeko Unibertsitateko Clare Bryant albaitariak azaldu du hori, eta hark koordinatu du pertsonek felinoekiko duten alergiari buruzko ikerketa zabala. Ikerketa horren arabera, proteina hori larruazal lehorreko ezkata moduan aska daiteke katuaren zahiarekin. Lanaren emaitzak The Journal of Immunology zientzia-aldizkarian argitaratu dira.\nOrduan, zergatik lotzen da pertsona batzuen alergia felidoak eta bere ilea? Katuak laminan sartzen direnean, ilajea bere gorputz osoan zabaltzen dute; horrela, hildako ilea askatzen denean, proteina horiek berarekin bidaiatzen dute.\nZorionez, felinoaren azalarekiko alergia kontrolatu eta nabarmen murriztu daiteke, azken urteotan egindako gomendio erraz batzuei eta albaitaritza-aurrerapen batzuei esker. “Katuak familiak maitatutako animaliak izan daitezke. Horiek kentzeak tristura larriaren sentsazioa eragiten du, eta horrek, zenbaitetan, alergia duen pertsonaren osasuna kaltetzen du”, dio Adrián Aguilera albaitariak.\nBi gako gogoratu behar dira. Bat: felido guztiek ez dute alergiarik sortzen, edo, behintzat, guztiek ez dute indar bera eragiten. Eta beste bat: katu esterilizatuak, gainera, erreakzio alergiko gutxiago eragiten dituzte. Beste arrazoi on bat esterilizatzeko!\nKatuei alergia al die? Txikitzeko xaboiak\nFelidoak alergia izanez gero, ez da beharrezkoa antihistaminikoak desagerraraztea. Azken urteotan albaitaritza-medikuntzan egindako aurrerapenei esker, behintzat, ez.\nKatuen larruazalaren proteinarekiko erreakzio alergikoa asko murritz daiteke, higiene-neurrien eta animaliari aplikatutako produktuen bidez. Produktu horiek, larruazalean trapu batez kontrako trapu batekin zabalduta, alergia izateko arriskua murrizten dute. “Felinoaren azalarekiko alergiaren aurkako lozio horien eraginkortasuna oso handia da, kasuen %60 baino gehiagotan funtzionatzen baitute, eta alergia ere desagertu daiteke beste alergiarik ez badu, akaroak edo polena, etab. “dio Aguilerak. Lozio honen prezioa 20 euro ingurukoa da.\nProduktu horiekkatuaren azalean aplikatzen dira, lozio baten antzera. Nola? Felidoa ondo eskuilatzea da lehen urratsa. Ondoren, ilea hazteko norabidearen aldeko eta kontrako lozioa aplika daiteke, zapi baten edo kotoizko jantzi zahar baten laguntzaz. Lozioak alergiarik ez duen pertsona bat eman behar du, alergenoekin zahia asko askatzen baitu. Hasieran astean behin egingo du. Albaitariak aholkuak emango ditu kasu bakoitzean.\nKatuei alergia al die? Babestu logela\nKatua ez da logelan sartu behar etxean felidoak alergia dituen pertsona bat dagoenean. Gela horretan denboraren %30 eta %50 bitartean pasatzen da; beraz, garrantzitsua da, gainera, aireztatzea eta kontu handiz garbitzea. Beste aholku bat? Alfonbrak katu-ileak kontzentratzeko fokuak dira, eta, beraz, etxeko zenbakia murriztea komeni da.\nKatuei alergia al die? Bainuak eta eskuilak\nAstero felinoa bainatzea alergiaren aurkako laguntza handia da, airetik garraiatzen diren alergenoak murrizten baititu, adituek azaltzen baitituzte. Gainera, eskuilatzeak ere oso garrantzitsuak dira alergiak eragiten duen zahia kentzeko, batez ere ile-mutuetan. Alergia ez duen pertsona batek egin behar du lagun ilunaren garbiketa.\nanimaliak felidoak gatos-eu higiene gatos-eu Katuen alergiak pelo gatos-eu


30. zk., 2016ko otsailaren 15a, astelehena\nPDF (236 KB - 2 orri.)\n2012an onartu zen Donostialdeako Metroko Lugaritz-Anoeta tarteari buruzko informazio-azterlana, bertan definituta dago Lugaritzeko geltokiaren eta Anoetako geltokiaren arteko tartea, Lugaritz eta Morlans artean 4 geltoki berri izanik: Unibertsitatea, Matia, Erdialdea-Kontxa eta Easo.\nOndoren, 2013n onartu zuen Ingurumen eta Lurralde Politika Sailak Lugaritzen eta Morlansen arteko linea berriaren oinarrizko diseinua berraztertzeko erabakia; aldaketa horren ondorioz, informazio-azterlan berria idatzi eta izapidetu behar izan zen.\nInformazio-azterlan honetan dago definituta saihesbide bidezko irtenbide bat, hau da, lurpeko tarte berri bat, Lugaritzeko geltokitik Morlanseko lurpeko tarteraino, hiriko behealdeetatik hurbila (Antiguo, erdialdea eta Amara); hor biltzen dira biztanleak, eta horrek eskuragarriago egiten du trenbide-sistema, beste hiru geltoki jarriko baitira: Bentaberri (Antiguo), Erdialdea-Kontxa eta Easo (gaur egun dagoenaren ordez).\nSaihesbide berria 4.170 m luze da. Lugaritzeko geltokitik 100 m-ra hasi, hortik Antiguorantz jaitsi, Bentaberriko egoitza-zabalgunetik hurbil igaro, eta hor jarriko da lehen geltokia. Bide-trazadurak segituko du kostaldearekiko paraleloan, hiriaren erdialderaino, eta hor jarriko da proiektatutako bigarren geltokia. Hegoalderantz segitu, eta, oraingo geltokia igaro eta berehala, Easoko geltokira helduko da. Eta, azkenik, Morlanseko oraingo trenbideko lurpeko hasierako tartearekin konektatuko da.\nOro har, tarte horretan sestrak lur azpian segitzen dut; kalitate txarreko zorupeko materialak zeharkatu behar ez izateko sakonera eman zaio, eta, bertikalari begira, eraikinen zimenduetatik nahiko urrun jarri da; aurreikusita dago horretarako meatze-tunel bat egitea, 130 m-ko azken tartea izan ezik, Morlansen, lur gainean egingo baita.\nInformazio-azterlana eta ingurumen-inpaktuaren azterketa jendaurrean jarri dira, Trenbideen Sektoreari buruzko Erregelamenduko 10.5 artikuluan ezarritakoari jarraituz, Garraio Azpiegituren zuzendariaren 2015eko maiatzaren 15eko Ebazpenaren bidez. Ebazpen hori 2015eko maiatzaren 29an eman zen argitara EHAAn eta Gipuzkoako Aldizkari Ofizialean, baita 2015eko uztailaren 13an ere, epea luzatzeko. Horrenbestez, behar besteko epean zehar egon da ikusgai Donostiako Udalaren iragarki-oholean.\nIzapide horietan zehar, eduki desberdinetako alegazio eta iradokizunak aurkeztu dira. Horiek aztertu ondoren, hala behar izan denean aintzat hartu dira, banan-banan eman zaien erantzunetan jasota dagoen bezala. Bereziki, aipatu da partzialki onartu direla sei alegazio Donostiako Udalak eta Aieteko auzoko eraginpekoek aurkeztutako alegazioetatik.\nIngurumeneko sailburuordearen 2012ko martxoaren 8ko Ebazpenaren bidez, Lugaritz-Anoetako proiektuaren aldeko ingurumen-inpaktuaren adierazpena egin zen; adierazpen horretan, eraikitze-proiektua gauzatzeko zenbait baldintza ezarri, eta obrak egiteko eta zerbitzua ustiatzeko zenbait babes-neurri eta neurri zuzentzaile finkatu ziren.\n2014ko uztailaren 15eko txosten baten bidez, ingurumen-organoak iritzi zion ez zela egin behar ez ingurumen-inpaktuaren beste ebaluazio bat, ez urtarrilaren 11ko 1/2008 LEDko beste izapiderik; horrenbestez, hainbat tartetarako egin zen 2012ko ekainaren 21eko ingurumen-inpaktuaren adierazpen bateratuak balio izango du proiektu honetarako, Lugaritz-Anoeta tartea barnean baitzegoen.\nOrgano honek eskumena du Gobernu Kontseilurako gordeta ez dauden trenbide-sareko proiektuak idatzi eta onartzeko, betiere Ingurumen eta Lurralde Politika Sailaren egitura organiko eta funtzionala ezartzen duen apirilaren 9ko 196/2013 Dekretuaren 14.1.b) artikuluan xedatutakoari jarraituz (dekretu hori abenduaren 30eko 248/2014 Dekretuaren bidez aldatu zen).\nLehenengoa.– Behin betiko onartzea «Donostialdeko Metroaren informazio-azterlana. Lugaritz-Easo tartea», bai eta jendaurreko informazio- eta entzunaldi-espedientea ere.\nBigarrena.– Ingurumeneko sailburuordeak 2012ko ekainaren 21eko Ebazpenaren bidez emandako ingurumen-inpaktuaren deklarazioan jaso diren preskripzioak aintzat hartu beharko dira onartutako irtenbidea garatuko duten ondorengo eraikitze-proiektuetan, bai eta aurkeztu diren alegazioetarako emandako erantzun-txostenak ere.\nEbazpen honek ez dio amaiera ematen administrazio-bideari, eta, beraren aurka, gora jotzeko errekurtsoa aurkez diezaiokete interesdunek Garraioetako sailburuordeari, hilabeteko epean, ebazpena jakinarazi edo argitaratu eta hurrengo egunetik aurrera; idazkia organo horri edo Garraioetako sailburuordeari bidali beharko zaio.\nVitoria-Gasteiz, 2016ko urtarrilaren 21a.


Kontzertua: Andres de Egiguren orkestra - etakitto.eus\nKontzertua: Andres de Egiguren orkestra\n2018-10-26 @ 20:30 – 21:30\nKontzertu berezi honek Francisco Madina konpositore oñatiar handiaren “Gitarra eta soka orkestrarako erlijio-musikako kontzertua” obraren munduko estreinaldia eskainiko du. Kontzertu hau estreinaldi-serie baten lehenengoa izango da; denak Madinaren obrak izango dira, Pedro Palacinek, ikerketa luze baten ondoren, berreskuratu eta orkestratu dituenak. Proiektu honetan, “Andres Egiguren” orkestrarekin hasiera izango duena, Palacinek Espainiako eta Argentinako beste orkestra batzuk zuzenduko ditu. Lehenengo honetan, Eduardo Baranzano nazioarteko kontzertista izango da bakarlari, Nafarroako Goi Mailako Musika Kontserbatorioko katedratikoa eta Madinaren musikaren miresle eta defendatzaile handia bera.\nSarrera: 10 € – 7 €\n« Erakusketa: Indalecio Ojanguren XXXI. argazki lehiaketa Kontzertua: Cielito Musika Banda »


Inspiraciencia zientzian inspiratutako ipuin laburren lehiaketa da. Ekimenak literatura eta zientzia era ludiko eta parte-hartzailean uztartzen ditu. Zientziak eta literaturak, biek ala biek, sormena behar dute erronkei aurre egiteko; hala, bi arloen arteko konbinazioak ideia berri eta fresko ugari sor ditzake, aurreikusi ezin daitezkeen norabideetan, gainera. Inspiracienciak denontzako esparrua nahi du izan, fikzioaren bitartez, zientzia pentsatu eta irudikatzeko tokia.\n1. Jatorrizko ipuinen bat aurkezten duen orok parte har dezake. Lehiaketako edozein hizkuntzatan idatz daiteke ipuina (euskaraz, galegoz, gazteleraz edo katalanez) eta zientziarekin erlazionatutako gai bat izan behar du oinarri.\n2. Jatorrizko testuek euskaraz, galegoz, gazteleraz edo katalanez idatziak egon behar dute. Argitaragabeak izan behar dute eta ezingo da aurkeztu beste deialdi, lehiaketa edo sariketa literariotan saria jaso duen lanik. Era berean, ezingo dira aurkeztu beste edozein euskarri zein blogetan argitaratutako ipuinak.\nModalitatea eta kategoriak\n3. Lehiaketa-modalitate bakarra egongo da:\nIpuin laburrak, gehienez 800 hitzekoak.\n4. Parte-hartzaileek ondoko kategorietako batean parte hartu ahal izango dute:\nHelduak (18 urtetik aurrera) ala\nGazteak (12 eta 17 urte bitartean)\n5. Parte-hartzaile bakoitzak ipuin bat baino gehiago aurkez dezake, gehienez lau, betiere baldin eta hizkuntza ezberdinetan idatzita badaude. Partaide beraren ipuin guztiek originalak izan behar dute; hots, ezingo da ipuin berdina aurkeztu hainbat hizkuntzatan.\n6. Parte-hartzaileek kategorietako batean erregistratu behar dute. Ipuina lehiaketako edozein hizkuntzatan bidal dezakete.\n7. Jatorrizko testuak lehiaketako web gunean (www.inspiraciencia.es) argitaratu behar dira. Aurretik, parte-hartzaileak web guneko formularioa bete beharko du.\n8. Erabiltzaile-izena eta pasahitza idatzita, aurretiaz sortutako erabiltzaile-kontura sartu ahal izango dira parte-hartzaileak. Ezizena argitaratu nahi diren ipuinak sinatzeko erabiliko den izena izango da.\n9. Ipuinak bidaltzeko epea 2015eko maiatzaren 19an amaituko da.\n10. Sariak 2015eko ekainaren 25ean banatuko dira, horretarako espresuki antolatutako ekitaldian.\n11. Ondorengo sariak aurreikusten dira: alde batetik, sari instituzional bat kategoria eta hizkuntza bakoitzeko eta, bestetik, publikoak emandako saria. Sariak izango dira: gailu elektronikoak, dibulgazio-liburuak, idazketa ikastaroak edo dibulgazio-aldizkari baten harpidetza.\n12. Antolatzaileek saria esleitu gabe utz dezakete uste badute aurkeztutako testuek ez dutela gutxieneko maila erdietsi.\nEpaimahaia eta balorazio-irizpideak\n13. Sari instituzionalari dagokionez, epaimahai bat izendatuko da ekarpenak baloratu eta irabazleak proposa ditzan. Epaimahaia jende ezagunak osatuko du; hau da, ospea lortu duten adituak izango dira ekarpen garrantzitsua egin diotelako kulturari, berau modu zabalean ulertuta (zientzia, literatura, artea eta dibulgazioaren arloko pertsonak izango dira). Bere garaian iragarriko da nork osatuko duen epaimahaia.\nLehiaketan, ipuinak bizkor argitara daitezen, moderazio talde batek ere lan egingo du. Talde horrek egingo du lehen aukeraketa ipuinak epaimahaiari aurkeztu aurretik.\n14. Ipuinak baloratzeko garaian kontuan hartuko dira: proposatutako gaiarekiko egokitasuna, kalitate literarioa, ikuspegiaren originaltasuna eta baita sormena eta irudimena ere.\n15. Publikoaren saria online emandako bozek esleituko dute. Bozketan, aurretik izena eman duten erabiltzaileek hartu ahal izango dute parte. Bozketak iraun bitartean (bere garaian iragarriko da epea), erabiltzaileek lehendik aukeratuak izan diren nahi adina ipuinen alde eman ahal izango dute boza. Aurretiaz aukeratutako ipuin hauek epaimahaiak baloratuko dituenak izango dira1.\nPublikoaren sariak sarituko ditu bi kategorietako bakoitzean aldeko boto gehien lortu dituzten ipuinak, hizkuntza zein den desberdindu gabe.\n16. Lehiaketan parte hartzeak oinarri hauek onartu izana adierazten du.\n17. Irabazi duten ipuinak bitarteko fisiko eta/edo digitaletan argitaratu ahal izango dira. Argitalpen horietan beti aitortuko da egilearen izena.\nBartzelona, 2016eko otsailaren 20an.\n1-Parte-hartzailek iradokitako proposamena da. Helburua da publikoak ere gutxieneko kalitatea erdiesten duten ipuinei esleitzea saria.\nOINARRIAK PDFA FORMATUAN DESKARGATZEA


LABek balorazio ezinhobea egiten du Gipuzkoako metalgintzan izandako greben inguruan | LAB SINDIKATUA\nIndustria Metalgintza LABek balorazio ezinhobea egiten du Gipuzkoako metalgintzan izandako greben inguruan\nLABek balorazio ezinhobea egiten du Gipuzkoako metalgintzan izandako greben inguruan\nLAB sindikatuak prentsaurrekoa eman du gaur Gipuzkoako Metalgintzan izandako bi greba egunen balorazioa egiteko eta hemendik aurrera aurreikusten den egoeraren azterketa egiteko. Ekainaren 6an delegatuen batzarra burutuko dute datozen urratsak zehazteko.\nBi greba egunen inguruko balorazioa.\nBalorazioa ezinhobea da. Gipuzkoako metalgintzak birritan gelditu du. Krisiaren 6. urte honetan, enpresen aldetik presio eta mehatxu ugari jaso ditugun arren, eta jakinda sindikatuok geure irakurketetan ez dugula bat egiten, Gipuzkoako metalgintzako sektore osoak bikain erantzun du, enpresa hitzarmenak izan ala ez.\nLABek maiatzaren 24an arratsaldez deituriko mobilizazioak arrakastatsuak suertatu dira. Sektoreko hitzarmen baten aldeko mobilizazioak arratsaldez egiten direnek lehen aldia izanik, erantzuna ona izan zen, eta hori langileek hitzarmen honekiko duten atxikimenduaren adierazgarri da.\nLABek argi du, atxikimendu honi esker gordetzen dituela metalgintzako hitzarmenak lan baldintza hauek. Atxikimendu honi esker sektorea, grebara deitzen zaion bakoitzean, erabat gelditzen da. Hitzarmen sektorial hau borroka oinarrituz egindako hitzarmena da. Hitzarmen hau ezinbesteko tresna da langileentzat, kohesioan eta belaunaldi ezberdinen esfortzu eskuzabalean oinarritutako tresna baita. Eta prest gaude altxor honen balioa mantentzearren borrokan jarraitzeko. Langileak hitzarmen honen protagonistak dira eta eurek egindako lanari esker dugu hitzarmen hau.\nAdi entzun Adegi, aurrean dituzulako metalgintzako langileak. Ez gara ezkutatzen. Blokeoari aurre egiten diogu.\nHitzarmena nahi dugu, erreformari aurre egingo dizkion blindaje klausulekin eta borroka oinarri lortuko dugu. Gaur egun Euskal Herrian, oraindik orain eta hau bezalako borrokei esker jokoan dago lan erreforma ezberdinen erabilpena emango den ala ez. Bai enpresa eremuan eta baita sektore eremuan ere. Biak uztargarriak dira, beraz, biak blindatu behar ditugu. Bata bestearen oinarri izateko, baina bereziki Gipuzkoako metalgintzako langile guztiei baldintza duinak bermatzeko. enpresa handi zein txikietakoak, guztiak.\nBi greba egun hauen irakurketa argi bat eman digute. Mezu argia sindikatuei zein patronalari.\nSindikatuei: Desadostasun edo ezberdintasunen gainetik langileek bat egiten dute. Elkarrekin deitu dituzte asanbladetan, elkarrekin aurre egin diete enpresarien mehatxuei, enpresa hitzarmena eduki zein ez, elkarrekin. Metaleko hitzarmenaren aldeko defentsan elkarrekin.\nPatronalari: Bitxia da Adegik greba ez dela ulergarria esatea, bere enpresariek bai baitakite zergatik egin den greba. Grebara ez ateratzearren orain arte ematen ez zituzten eskaintza ekonomikoak eta blindaje eskaintzak heldu dira. Honek agerian uzten du Adegiren posizioa erabat politikoa dela, enpresek dituzten benetazko arazoak eta kezketatik aldenduta.\nLABek egoera honetan ondorengo konpromisoak jasoko dituen proposamen mobilizatzailea eskeiniko du:\n– Langile guztiek ozen esan diguten mezua jasoko duen planteamendu bat, hau da, denontzat izango den hitzarmena sektorial duin baten defentsan proposamen argi bat. Erreformari aurre egingo diona, enpresa hitzarmena eduki zein ez.\n-Patronalaren bakardadea agerian utziko duen proposamen bat, herrialdeko enpresekin bere egitazko kohesio falta azalaraziko duena. Adegiren posizioa ahulduko duen proposamen bat eta negoziazio kolektiboan mantentzen duen bere posizio politikoa agerian utziko duena.\n-Ekainaren 6an metaleko LABeko delegatuen asanblada egingo dugu, datozen urratsak zehazteko eta orduan jakinaraziko dizkizuegu.


Enpresa mundura lotutako erronketan lanean | DBZ\nEnpresa mundura lotutako erronketan lanean\n.-(e)k idatzia\t 2018/02/05 0\nJakina da, gaitasun ezberdinak bereganatu eta ikasteko modurik onenetariko bat praktikatzea dela, hau da, eginez ikastea edo guztiok ezagutuko deguen “learn by doing” esaldi famatuari erreferentzia egiten diona.\nMondragon Unibertsitatean hori argi daukagu eta horregaitik, erroka ezberdinetan murgilduta ibiltzen dira ikasleak maila eta titulazio ezberdinetan proiektuetan oinarritutako metodologia (PBL) kontutan hartuta. Are gehiago, erronka gehienak enpresa bati lotuak egoten dira eta hauek duten erronka erreal bati erantzuten diote. Gaurkoan, diseinu arloko ikasleek seihilabete honetan egindako proiektuak erakusteko asmoarekin gatoz.\nAnitzak dira landutako gaiak, oinarri zientziak, produktuen berdiseinuak eta produktu berrien sorreratik hasi eta diseinu interakzioa , erabiltzaile esperientzia (UX) eta Zerbitzuen diseinura arte. Gainera, proiektuen iraupenak, 3 asteetatik hasita, 8 asteetako iraupena hartzera pasatzen da kurtsoetan zehar.\nDiseinu masterretik hasita, hiru izan dira azken hilabeteetan egindako proiektuak, hauek, ORONA , IBILI eta KIROLBET enpresek zituzten errokei erantzuna emateko. Lehenak 6 asteetako iraupena izan du eta etorkizuneko igogailuen diseinu proposamenak egiten aritu dira, besteak ordea, aste beteko “Design Sprint”-ak izan dira non KIROLBET en plataforma ezberdinetako interakzio eta interface-ak diseinatu dituzten eta IBILI MENAJE-rentzat produktu berriak.\nIndustria Diseinuko eta Produktu Garapeneko Ingeniaritzara salto eginez, hirugarren mailan, oraingoan SOLARTECNIK enpresarentzako berogailu baten berdiseinua egin behar izan dute. Hauek diseinu estetikoaz gain, barruko funtzionamendu guztia hobetuz eta erabiltzaile ezberdinetan oinarrituz, proposamen berriak eginez.\nBigarren mailakoak berriz, hortz eskubila baten berdiseinua egin beharra daukate, kasu honetan lehen seihilekoan zehar azterketa funtzionala eta morfologikoa egiten dute, diseinu proposamen batera heldu arte, ondoren bigarren sehilabetean, honen garapena egin beharko dute prototipo funtzional batera heldu arte.\nLehen mailako ikasleek oinarri teknikoak aplikatzen dituzte, oraingoan, 12 orduko erloju bat 24 ordutako batean bihurtu behar izan dute, mekanismoa ulertzetik, berriaren diseinua eta muntaketa arte.\nIkusi dezakezuenez gauza pilo bat martxan eta orain hurrengoei pasua ematera goaz!\nTags Diseinu industrialaPBL\nBIOEKIN PROIEKTUAREN EMAITZEN AURKEZPEN EKITALDIA


Lehiaketa: “Arte Plastikoen Lehiaketa Zientifikoa” | Zientzia Astea\nLehiaketa: “Arte Plastikoen Lehiaketa Zientifikoa”\nLehiaketa honetan datza: ikasleek ikastetxe inguruko zaborrak eta hondakinak jasoko dituzte eta horiekin lan artistiko bat (kartel, poster, eskultura…) diseinatu eta egingo dute eta jendaurrean erakutsi. Lan horrek zaborrak kalean uzteak ingurumenean eragiten duten arazoa sinbolizatu beharko du, eta herritarren kontzientziak piztu.\nLanak hondakin plastikoekin egin beharko dira. Beste material batzuk ere erabili ahal izango dira (papera, kartoia, pinturak, etab.), betiere ez badira lanaren zati handiena. Gehienez ere tamaina hau izango du lanak: 0.5m x 0.5m x 0.5m.\nLanarekin batera, bideo bat bidali beharko da; bideo horretan, taldekideek sinple eta argi azaldu beharko dute zein den beren proiektuaren helburua eta zer helarazi nahi duten horrekin. Bideoa lana garbitu edo errealizatu aurretik, bitartean eta/edo gero grabatu daiteke.\nGehienez ere 2 minutuko iraupena izango du. Bideoaren helburua da azaltzea zergatik aukeratu den leku hori zaborra jasotzeko, zer zabor aurkitu diren eta zein den sortutakoaren interpretazioa.\nBideoa egitasmo hau sustatzen duen GAEA Elkartera bidali behar da lehiaketa amaitu baino lehen, zehazki helbide honetara: gaeaelkartea@gmail.com.\nLehen Hezkuntzako 6. mailako ikasleentzat da lehiaketa. Taldeek 6 pertsonakoak izan behar dute gehienez ere, eta ikastetxeek nahi adina talde aurkeztu ditzakete.\nJardueran izena emateko epea 2019ko maiatzaren 31n amaituko da, eta probintzia bakoitzeko, gehienez ere 15 ikastetxek parte hartu dezakete. Ikastetxeak izena emateko hurrenkeraren arabera aukeratuko dira. Izena emateko epea behin ixten denean, erakunde antolatzailea harremanetan jarriko da ikastetxeekin lanak entregatzeko lekua jakinarazteko.\nLehiaketa 2019ko irailaren 9an hasiko da, eta urriaren 31n amaitu.\nHelburua da gure egunerokoan sortzen ditugun hondakin plastikoek planetan duten eraginaren inguruan guk geuk dugun erantzukizuna eta erabakimena lantzea.\nHelburua erabat lotuta dago Lehen Hezkuntzako curriculumean lantzen den gaitasun zientifikoarekin; bereziki, dimentsio honekin: “ezagutza zientifikoan oinarritutako erabaki pertsonal eta kolektiboak hartzea”.\nHelburu hori lotzeko, ekintza hauek planteatzen ditugu:\nIkastetxe inguruan zaborra jasotzea (kalean, hondartzan, landan, parkean, eskolako jantokian, ikasgelan, jolastokian…).\nJasotako hondakin motak identifikatzea eta sailkatzea eta, aldi berean, horien jatorriari, erabilerari eta maiztasunari buruzko hipotesiak egitea.\nJasotako hondakinekin lan artistiko bat (kartel, poster, eskultura…) diseinatu eta egitea eta jendaurrean erakustea. Lanak zaborrak kalean uzteak ingurumenean eragiten duten arazoa sinbolizatu beharko du, eta herritarren kontzientziak piztu.\nProposatzen da egun batzuk ezartzea, ikasleek hondakin horiek jaso eta pilatu eta ikasgelan jarritako edukiontzi edo kutxa batean gorde ditzaten. Ikasleek ezin badute ikastetxetik kanpora atera, hondakinak ikastetxe barruan ere jaso daitezke (jolastokian, ikasgelan, etab.). Zein proiektu egin nahi duten hausnartu eta gero, edukiontzian bildutako materialarekin lan egingo dute.\nLanak jasotako hondakin plastikoekin egin beharko dira. Beste material batzuk ere erabili ahal izango dira (papera, kartoia, pinturak, etab.), betiere ez badira lanaren zati handiena. Gehienez ere tamaina hau izango du lanak: 0.5m x 0.5m x 0.5m.\nNorentzat da lehiaketa:\nLehen Hezkuntzako 6. mailako ikasleentzat da lehiaketa. Taldeak 6 pertsonaz osatuta egongo dira gehienez ere. Ikastetxeek nahi adina talde aurkeztu ahal izango dituzte.\nIzena emateak eta epea:\nIzena emateko, formulario bat bete beharko da, esteka honetan.\nIkastetxeari buruzko zenbait datu zehaztu behar dira: parte hartuko duten gela kopurua eta gela bakoitzeko taldeak, arduradunari buruzko datuak, etab.\nLehiaketa 2019ko irailaren 9an hasiko da, eta urriaren 31n amaitu. Aurrerago jakinaraziko da lanak non aurkeztu.\nHautatutako lanak jendaurrean aurkeztuko dira probintzia bakoitzeko erakusketa zentro batean, 2019ko Zientzia Astean.\nSari banaketan jakinaraziko da zein taldek irabazi duten lehiaketa. Aurrerago adieraziko dira leku eta egun zehatzak.\nBalorazio irizpideetara gehien egokitzen diren lanak sarituko dira:\nLehenengo saria: Urpekaritza bataioa, irabazten duen taldeko kide guztientzat, Euskal Herriko Urpeko Ihardueren Federakuntzako irakasleekin.\nBigarren saria: bela bataioa, taldeko kide bakoitzarentzat. Heldu batekin lagunduta joan ahal izango da.\nHirugarren saria: Aquariumerako bi sarrera taldeko kide guztientzat.\nHonako hauek osatuko dute epaimahaia: antolakuntza batzordea, AZTIko ordezkari bat, Hezkuntzao ordezkari bat, ezagutza artistikoak dituen ordezkari bat eta haurren ordezkari bat.\nIdeiaren originaltasuna eta erabilitako formatua.\nErabilitako plastikozko objektuen aniztasuna.\nEdukiaren bitartez mezua argi helaraztea.\nIrudi eskubideak eta/edo jabetza intelektuala lagatzea:\nAntolakuntza batzordeari lagako zaizkio lanen irudi eskubide eta/edo jabetza intelektual guztiak, eta egokitzat jotzen diren helburuetarako erabili ahal izango dira. Halaber, antolakuntzaren esku geldituko dira parte hartzaileen bideo eta irudi eskubideak, kontrakoa eskatzen ez bada behintzat.


Ezkerraldeko berbalagunak: 2021\nIkasturteari amaiera ederra emango diogu Portugaleten! Bertso-kalejira polita prestatu dugu hilaren 25erako, azkar ibili eta eman izena!\nEman izena Barakaldoko gurasolagunen datorren ikasturterako!\nHurrengo ikasturtean ere Barakaldon euskara bultzatu nahi dugu familien barruan. Guraso euskalduna bazara eta ez badaukazu norekin hitz egin euskaraz, edota euskarak familia barruan toki handiagoa izatea nahi baduzu, hauxe da zure aukera, izan Gurasolaguna! Euskaraz aritu eta jolasteko elkartuko gara guraso eta seme-alabak, denok batera, gure txikian, apurka-apurka gauza handiak egiteko.\nPortugaleteko Berbalagun taldeko azken irabazlea! Zorionak!\nIbilbide historikoa Sestaon, KRONIKA eta ARGAZKIAK!\nGoiz itzela pasa dugu gaur, hilak 12, Sestaoko Berbalagunok Gogoan Sestao elkartearekin batera.\n10:00etan elkartu gara Lorenzo Llona kalean eta 2 orduz Gerra garaiko Sestaoko toki esanguratsuak bisitatu ditugu.\nAsko ikasi dugu ibilbide gidatu horretan: Sestaoko bonbardaketaren nondik norakoak, babeslekuak non ziren, zenbait gertaera latz eta pasadizo...\nPlazer handia izan da gure herriari buruzko historia euskaraz entzun ahal izatea. Eskerrik asko Gogoan Sestao elkarteari hau dena posible egiteagatik; bereziki lotura izan den gure Berbalagun Albaeri, azalpenak euskaraz eman dizkigun Luisi eta beti laguntzeko prest egon den Juanjori; BIBA ZUEK!\nEsker bereziak, nola ez, parte hartzaile guztiei, Sestaoko kaleetara euskara eramateagatik! Izugarriak zarete!\nPortugaleteko Mintzodromoaren kronika!\nUrtebete Mintzodromoa egin gabe eman ostean, atzokoan euskaltzaleek ez zuten aukera galdu nahi izan, eta San Roke plazan elkartu ziren. Bi txandatan banatuta, goizean 80 eta arratsaldean 40 bat lagun bildu ziren.\n''Teknologia berriak'', ''jaiotze-tasa'' eta ''pandemia ostean, zer?'' gaiak hizpide, parte-hartzaileek esperientziak partekatu eta jende berria ezagutzeko aukera baliatu zuten.\nSortutako giro onaren eta jendearen erantzun paregabearen adibide, hortxe egunak emandakoaren argazki batzuk:\nTele 7 telebistako kideek ere, ez zuten aukera galdu eta eguneko erreportaje labur bat grabatu zuten, hementxe esteka:\nHalaber, El Correo egunkarian ere kronika labur bat argitaratu zuen:\nPortugaleteko MINTZODROMOA bihar!\nIbilbide historikoa Sestaon! AZKEN PLAZAK LIBRE!\nSestaoko historia ezagutu nahi al duzu? Euskara praktikatu nahi duzu? Ez galdu aukera eta etorri gurekin! Azken plazak libre!\nEkainaren 12an, larunbata (10:00-12:00).\nIzena emateko: 678422521 (whatsAppa) edo sestao_berba@aek.eus helbidera idatzi\nSestaoko irakurzale klubaren hurrengo topaketa\nAniztasun jolasak Barakaldoko gurasolagunekin\nBarakaldoko gurasolagunek ikasturteko azken ekimena egingo dute: Aniztasun jolasak, enpatia lantzeko jarduera.\nZer: Aniztasun jolasak\nNoiz: ekainaren 10ean, ostegunarekin, 17:00etan\nNon: San Bizente auzoko parkean\nIzena emateko: 678 626 567 edo barakaldo_berba@aek.eus. Kopuru mugatua dago\nIbilbide historikoa: Sestao Gerra Zibilean\nUDAN ERE EUSKARAZ SESTAON!\nUdan euskara praktikatu nahi? Sestaon baduzu aukera! Izena emateko jarri gurekin harremanetan ekainaren 11 baino lehen!\nErrekatxora Sasiburun zehar txangoa Barakaldoko berbalagunen eskutik\nIkasturteari behar bezalako amaiera emateko, Barakaldoko berbalagunok gure herriko mendilerroa zeharkatuko dugu Errekatxoraino, inguruan ditugun ikuspegi ederrenez gozatu bitartean.\nZer: Errekatxora Sasiburun zehar txangoa. Oinetako eta arropa egokiak eraman behar dira.\nNoiz: Ekainak 16, asteazkenarekin, 17:00etan\nNon: Gurutzetako plazan\nGogoratu ekainaren 16ko hitzordua!\nEz ahaztu ekainaren 16an Santurtziko Irakurzale Klubak hitzordua daukala Amets Arzallusekin Casa Torre jauregian 19:00etan. Bertan Ibrahima Balderekin elkarlanean idatzitako Miñan liburua izango dugu mintzagai.\nOraindik geratzen dira tokiak, baina ezinbestekoa da izena ematea!\nADI! Ekainaren 9an mintzodromoa egingo dugu Portugaleten, gorde data! Animatu eta izena eman!\nPortugaleteko Berbalagun taldek azken irabazlea!\nJON ARRETXE hitzaldiaren kronika\nOstegun honetan, maiatzak 20, JON ARRETXE idazlearen hitzaldiaz disfrutatzeko aukera izan dugu.\nSanta Klara kultur zentroan 45 lagun elkartu ginen, eta Hiriak eta Nobela Beltza gaia izan genuen hizpide.\nTanger, Paris, Istanbul, Lisboa... eta Bilboko San Francisco auzoa ezagutzeko parada izan genuen Jonen begiradapean, beren alde ezkutu eta iluna.\nJon Arretxe idazlearen hitzaldia\nPortugaleteko Berbalagun taldeko joan de asteko irabazlea!\nUdan euskaraz hitz egin nahi al duzu Barakaldon? Hamaika aukera izango dituzu!\nAurten berriro izango ditugu udako taldeak Barakaldoko berbalagunen. Interesatuta bazaude, jo guregana. Udan ere euskaraz seguru!\nSanturtziko Irakurzale Kluba: aurrekoa eta hurrengoa\nPasa den asteazkenean elkartu zen Santurtziko Irakurzale Kluba Idoia Garzesen "Mendiko gaitza" liburuaz jarduteko, eta hauxe dioskute liburuaren inguruan:\n"Idoia Garzesen “Mendiko gaitza” eleberri beltza izan genuen mintzagai. Arlet du protagonista, izena bezain izaera berezikoa. Bitxia ere bada nobela poliziakoaren paisaia menditsua izatea, hiri gris eta iluna beharrean. Oso agerikoa da egilea mendizalea dela, eta, pertsonaia nagusia zer esanik ez. Narrazioak duen beste indargunea sexua da, erotismo handiz azaltzen baitira. Hortaz, paperezko koktelak mendia, sexua eta hilketa ditu osagai nagusi. Jakin mina pizteko moduko ezaugarriak baditu, bederen".\nHurrengo hitzordua ekainaren 16an izango dute 19:30ean Casa Torre jauregian, eta oraingoan Amets Arzallus eta Ibrahima Balderen "Miñan" izango dute mintzagai. Gainera, ikasturteko azken hitzordu honetarako Amets Arzallus egilea izango dugu gurekin. Ohiko moduan, ezinbestekoa da izena ematea, anima zaitezte!!!\nUdako Berbalagun taldeak Santurtzin\nAurten bai, aurten udan ere euskaraz seguru!!!\nSanturtziko udako Berbalagun talde batean parte hartu nahi baduzu, jarri gurekin harremanetan telefonoz zein e-postaz. Anima zaitez, izena emateko azken eguna ekainaren 11 izango da eta!!!\nDagoeneko badugu Portugaleteko Berbalagun taldeko 7. denboraldiko lehen irabazlea!\nZorionak Enrike!Nahi duzunean Xaribari AEK euskaltegitik pasa zaitezke zure saria jasotzera!\nFamilian euskaraz jolasean Sestaon! Azken plazak libre!\nAlazne Tajadura berbalagunak idatzi digu kronika eder hau:\n2021eko apirilaren 27an, arratsaldeko zazpietan, Clara Campoamor Kultur Etxeko Areto Nagusian, Barakaldoko Udaleko Kultura Zerbitzuak eta Barakaldoko Berbalaguneko Irakurzale Klubak streaming bidez antolatu zuten Maddi Txoperenaren “Ene baitan bizi da” liburuari buruzko solasaldi literarioa, Iker Sagastibeltzak aurkeztua eta Iñigo Muñozek bideratua.\nMaddi Txoperena, 27 urteko emakume idazlea eta bertsolaria, Hendaian sortua da eta Lesakan bizi da egun. Esku artean daukagun bere lehenengo liburu honetan garai bateko eta gaur eguneko Ipar Euskal Herriko eta Frantziako bi istorioren bidez, hain zuzen ere, Marie eta bere amatxi Josefinaren istorioen bidez, bi errealitate paralelo eta eta elkar-josita ezagutuko ditugu.\nMaddik azaldu zigun liburuaren abiapuntua: Bortzirietara eta Baztanera neskame joan ziren bere amatxi, horren ahizpa eta bera bezalako emakumeen testigantzak. Bere ustetan, gai hau itzalean zegoen eta beharrezkoa zen argira ekartzea. Alde batetik, emakume hauek egin behar zituzten lanak oso gogorrak izan zirelako eta askotan etxeko nagusien mespretxua jasotzen zutelako (gogoratu pasaportearen pasartea), eta beste aldetik, herrira bueltatzen zirenean ezkontzea, umeak heztea eta etxea zaintzea zeukatelako zain. Hau konparatzen badugu eguneko zaintzaren diskurtso feministarekin alde handia aurkituko dugu. Maddik kontatu zigun ez zuela hanka sartzerik nahi gai honekin eta trebetasun eta leuntasun handiz lortu du garai horretako emakume horien bizipenak islatzea.\nMaddik azaldu zuenez, liburuaren izenburua ere horren ildotik doa… Akaso Mariek ez zuen lortu bere unibertsitateko lanerako amatxirengandik behar zituen datu zehatz asko, baina horrek kontatutako gutxiarekin eta bere isilune neurtuengatik jaso omen zuen Mariek bizitzako irakaspenik handiena eta bere baitan biziko zen betiko. Landa eremuko emakume horien profilekoa zen bere amatxi ere bai; eskatuz gero gutxi, baina nahi zuenean asko kontatzen zuten emakume hauetakoa baitzen. Gogora ekarri zuen Maddik baratzeko eskena bat, ilarrak ereiten ari direnean, amatxiren izaera adierazteko. Horrekin lotuta, amatxi Gerra garaiko ixiltasunaren erreferentea da eta Marieren aita, Jose Luis, 80-90ko hamarkadetako Euskal Herriko gatazka politikoarena. Bitxia ikusi genuen Mariek, Zientzia Politikoko ikaslea izanda eta Frantziako errealitate politikoa ezagututa, aita euskal iheslaria izan zela ez ezagutzea eta horrekiko interes gutxi adieraztea. Jose Luis anti-heroia da Marieren ikuspegitik.\nHorren harira, agian aitarekin izan zuen harreman hotzagatik nazkatu zen Marie mutilenganako menpekotasunaz; baita neskeenganakoaz ere bai! Hitz batean, laguntasun harremanek irabazten dute liburuaren bukaeran.\nJulien, Aimar, koadrila, udako festak, Hendaiako San ferminak, drogak… Iparraldeko erritmoa sentitzen da liburuan. Musikaren garrantzia itzela da Maddirentzako, girotzen laguntzen baitio idazteko prozesuan. Musikarekin ere lotuta, protagonistari ez zitzaion gustatzen koadrilak entzuten zuen musika-estiloa, baina akaso talde baten parte izan nahi zuelako, lagunak asko tematu eta gero, erlaxatzen da eta drogak probatzen ditu Mariek azkenean.\nLiburuan Sara eta Beraren arteko joan-etorri ugari daude. Nahiz eta Gerra garaian eta gerraostean bi herrialdeen arteko mugak oso definituak egon, esaterako, Josephineri deitzen ziotenean l´espagnole (bera espainola ez sentitu arren), Maddik gaur egun bien arteko harreman naturala dagoela esan zigun; mugarik gabekoa.\nLiteratur baliabide aldetik, liburuaren erritmoa eta sintesi gaitasuna izan dira aipatuenak solasaldian. Baita Maddik idazteko aukeratu duen “euskara mugalaria” ere, hots, Bortzirietako euskara. Kurtsiba ere erabili du Marieren pentsamenduak adierazteko kamera geldoan eta erritmoa azkartu du beste pasarteetan. Gainera, liburua hasten den moduan bukatzen da; egitura borobila dauka: “Aski zaku ttipian sartu zaizkio zazpi urtez metatzen arituriko ondasun guziak… “ (hasieran, Josefina) eta “East-Pack zaku batean sartu zaizkio azken hiru hilabeteetan metatzen arituriko ondasun guziak.” (bukaeran, Marie).\nBikaina, hitz batean, idazle gazte honen lehenengo obra hau. Mariek liburu bukaeran hartutako trena “bukaera irekia” bezala ikusita, bigarren parte bat ote? Hala espero…!\nMila esker, Maddi Txoperenari eta gerturatu zineten guztiei.\nHurrengo topaketara arte. Jarrai dezagun euskal literaturaz gozatzen!\nBarakaldoko Irakurzaleek "Turista Klasea" liburua irakurriko dute hurrengo topaketarako!!\nSinopsia: Esnatu, gosaldu, jantzi, motxila, paketea eta nortasun agiria hartu, Hendaiara joan, Pariserako trenari itxaron. Baliteke gaurkoa izatea azken bisita. Eta oraindik ez zaizkio natural ateratzen talegoa bezalako hitzak. Batzuetan fribolo samarrak iruditzen zaizkio haien arteko elkarrizketak, ez dutelako politikaz hitz egiten, baizik eta pelikulez, liburuez, ametsez. Barre egiten dute, elkar babesten dute.\nEGUNEAN BEHIN berriro martxan Portugaleten eta Santurtzin!\nEman izena Barakaldoko gurasolagunen datorren ikas...\nPortugaleteko Berbalagun taldeko azken irabazlea! ...\nErrekatxora Sasiburun zehar txangoa Barakaldoko be...\nADI! Ekainaren 9an mintzodromoa egingo dugu Portug...\nPortugaleteko Berbalagun taldeko joan de asteko ir...\nUdan euskaraz hitz egin nahi al duzu Barakaldon? H...\nDagoeneko badugu Portugaleteko Berbalagun taldeko ...\nFamilian euskaraz jolasean Sestaon! Azken plazak l...\nMaddi Ane Txoperenarekin elkartu gineneko kronika,...\nBarakaldoko Irakurzaleek "Turista Klasea" liburua ...\nEGUNEAN BEHIN berriro martxan Portugaleten eta San...


Nola tratatu osteokondrosia? - Flexumgel\nOsteokondrosia nola tratatu\nXVIII. mendean, osteokondrosia mostaza bainu beroekin tratatu zen. Orain askoz ere tratamendu metodo gehiago daude, ukendu berotzaileetatik hasi eta kirurgiaraino.\nOsteokondrosia gero eta gazte gehiagori eragiten dien gaixotasuna da. Bizimodu okerrak dakar: mugimendu txikia, etengabe eserita egotea, gehiegizko pisua, etab. Aurretik, 45 urtetik gorakoek osteokondrosia zuten, orain hogeita hamar urteko haurren artean diagnostikatu ohi da.\nZer da osteokondrosia\nOsteokondrosiarekin, ornoarteko diskoetan endekapenezko kalteak gertatzen dira. Gaixotasuna tratatzen ez bada, denborarekin diskoa erori egingo da, hezur-ehunarekin gainezka egingo du eta bizkarrezurrak mugikortasuna galduko du. Gainera, diskoan endekapenezko aldaketekin, nukleoaren edukia kanpora ateratzen da, ornodun hernia eratuz. Diskoaren irtenguneak eta herniak min larria eragiten dute, novokainarekin gelditu behar dena.\nDiskotik ihes egiten duen edukiak bizkarrezurreko nerbio-bukaeretan eragiten du, estutuz. Horrek barne organo guztien lana eten egiten du. Osteokondrosi zerbikalarekin, garuneko odol-hornidura okertzen da, migrainak larriak gertatzen dira eta ikusmena eseri egiten da. Lumbosakralarekin, hankek sufritzen dute: adortu eta puztu egiten dira, artikulazioak eta hezurrak suntsitu egiten dira, orpoaren espoloia gerta daiteke. Kasu larrietan, paralisia gertatzen da. Toraxeko eskualdeko osteokondrosiak urdaileko eta bihotzeko gaixotasunak eragiten ditu. Zenbait kasutan, pertsona batek bizkarrezurreko zenbait ataletako osteokondrosia garatzen du eta horrek berehala tratatu behar du.\nLehenik eta behin, gaixotasuna areagotuz gero, mina arintzea beharrezkoa da. Analgesikoek laguntzen ez badute, beharrezkoa da novokainaren injekzioa ematea. Hurrengo urratsa bizkarrezurra deskargatzea da. Osteokondrosia areagotzen duten lehen 4-6 egunetan oheko atsedena behar da.\nOsteokondrosiaren tratamenduaren fase nagusiak hauek dira:\nGaixoari oheko atsedena eman bizkarrezurreko estresa arintzeko.\nMina ezabatu analgesikoekin - tramadol, nefopam, etab.\nKutsatu hantura AINEekin - diclofenac, ketoprofen, piroxicam, meloxicam, etab.\nMina iraunkor eta iraunkorraren kasuan, novokainarekin edo glukokortikoidearekin injekzioa egin behar da. Droga hauek denbora luzez funtzionatzen dute muskuluak erlaxatzen laguntzeko, eta horrek min gutxiago eragiten du.\nOsteokondrosiaren minak loa oztopatzen badu, lotarako pilulak hartu behar dituzu.\nAtzeko muskuluen hipertonikotasuna antzematen bada, muskulu lasaigarriak aginduko dira.\nDiuretikoak bizkarrezurreko edema arintzeko erabiltzen dira.\nMin akutua arindu ondoren, hanturaren aurkako pomadak eta gelak erabil daitezke. Produktuek hanturaren aurkako eta analgesikoak dituzten osagaiak ez ezik, kolageno hidrolizatua ere badute. Kolageno hidrolizatuak ornodun diskoaren ehun suntsituak berreskuratzen ditu, osteokondrosia kentzen laguntzen du.\nBizkarrezurreko odol-hornidura berreskuratzeko, sendagai angioprotektore eta venotonikoak agintzen dira, odol-zirkulazioko pilaketak ezabatzen dituztenak, baita azido nikotinikoa ere, hau da, vasodilatatzailea.\nOsteokondrosi kasu aurreratuetan, paralisiarekin, kirurgiak bakarrik laguntzen du.\nAurreko guztiaz gain, honako hauek eraginkorrak dira osteokondrosia tratatzeko:\nArreta berezia jarri behar zaio gimnasiari osteokondrosia lortzeko. Bizkarrezurra eusten duten bizkarreko muskuluak indartzen laguntzen duen gimnasia da. Ariketen laguntzarekin, osteokondrosia sendatu dezakezu garaiz hasten bazara.


KPET DR6500 Vet albaitaritza maskota animalia erradiografia digitala X izpien irudi DR ekipamendu sistema - China HD Medikuntza\nKPET DR6500 Vet albaitaritza maskota animalia erradiografia digitala X izpien irudi DR ekipamendu-sistema\nohe azaleko diseinua Standard aplikazio zabalagoa dituzten animalia txiki, ertain eta handietan guztientzat ikuskapen egokia. goi-teknologiako material konposatu Plazakako azalera erabiltzen dira, eta materiala scratch-erresistentzia jabetza ditu eta erraz garbitzen da. X-izpien xurgatzeko dosi txikia da.\ndigital lauak detektagailu tamaina handiak belaunaldi berri bat splicing gabe, of "17 × 17" silizio amorfoa tamaina handiekin detektagailu (pixel tamaina: 127 μ m eta irudi eskuratze denbora: 4 ~ 6 segundo) jatorrizko bilgarri batekin inportatu Korea, eta punta-puntako teknologia-maila lortu du mundu osoan. goi mailako egonkortasuna eta bereizmen ratioa du, eta kalitate handiko, bizitza luzea, goi-mailako errendimendua kostu ratio ezaugarriak ditu, aldi berean, horrela erabilera kliniko bilera eta kezkak gabe uzten.\nEz dago core irudiak prozesatzeko HD Mediku teknologia eta leiho automatikoak egokituz, zarata murrizteko eta transmisio automatikoak irudian lortu ahal izango da. Indartsua irudiak prozesatzeko funtzioa hobetzea, iragaztea, eta zarata murrizketa ondorioak onenak aurkezten ditu.\nLaguntzarako Lana zerrendan sistema:\nirudiak lortzen, igoera eta irudi murriztea, irudiaren distira doikuntza, irudiaren kontrastea doikuntza, irudiaren biraketa, irudia flips eta VHS neurketa funtzioak du; travail irudi, bide bakar edo bide bikoitza moduak laguntzen diena automatikoak segurtasun backup funtzioa dauka; The Dicom3.0 irudi transmisioa, kontsulta, edizioan, inprimatzeko sistema hau lor daiteke. DR sistemaren gaixoaren eta irudiaren informazioa kudea daitezke;\nEtxebizitza panel detektagailu Japoniako Toshiba, 17 '* 17' Amorfoa Silicon (FPD) Zesio iodide 1 ezarri\nLan-geltokia: Kalifikazioa teknikoak ordenagailua, 2M HD gris eskala pantaila 1 ezarri\nSoftware Original inportatutako animalia software 1 ezarri\nAnimalien ohea No.7 ohea, panel lau norabide hodi zutabean mugitu ahal eraman gora eta behera elektrizitatea arabera 1 ezarri\nGoi tentsioko sorgailu 220V, 320MA, 32KW 40-150kv Made in China (Neusoft marka) 1 PC\nX izpien hodi ardatz: 0.6 * 1.2 Tube tentsio 40-150KV. Toshiba marka 1 PC\nPaper txostena inprimagailu koloretsua 1 PC\nFilter grid Inportatutako JPI, 203 alanbre, trinko sareta handiko 1 SET\nPantaila taktila HD Medikuntza 1 PC\nPost-prozesatzeko lanak geltokia software Computer 1 SET\nUrruneko orga 3kw UPS hautsa, gora eta behera.\nErreminta-kutxa HD Medikuntza 1 SET\nGoi tentsioko kable 75KV 2PCS\nPower kable Bi fase 3wires 1 PC\nkolimadorea Animalien 24V for Berezia 1 PC\nPower anplifikadorea: Chinan egina 1 SET\nBeste batzuk Carton Enbalaketa, lurra alanbre 1 SET\nAurreko: KPET DR6000J Vet albaitaritza maskota animalia erradiografia digitala X izpien irudi DR sisteman\nHurrengoa: KPET DR6500J Vet albaitaritza maskota animalia erradiografia digitala X izpien irudi DR gailu sisteman\nanalogikoa High Quality Albaitaritza X Ray Machine\nDigital erradiografia albaitaritza X-Ray Ekipamendua\nDigital X Ray Machine albaitaritza Price\nHot saltzen albaitaritza erradiografia digitala\nerradiografia albaitaritza X -Rayen Ekipamendua\nRay albaitaritza Digital erradiografia System\nAlbaitaritza Diagnostic Imaging taula\nalbaitaritza Digital X-Ray Machine\nAlbaitaritza Etxebizitza Panel Detector\nalbaitaritza Imaging Ekipamendua\nalbaitaritza Tabel X-Ray For\nalbaitaritza X Ray Machine\nKPET DR5500 Albaitaritza maskota animalia digital radio ...\nKPET DR3500 Albaitaritza maskota animalia radi digital ...\nKPET DR6000J Vet albaitaritza maskota animalia digital ...\nKPET DR5500J Albaitaritza maskota animalia radi digital ...\nKPET DR6000 Vet maskota animalia erradiografia digitala ...\nKPET DR4500J Albaitaritza maskota animalia radi digital ...


"Test azkarrek minutu gutxitan ematen dute emaitza, baina fidagarritasun arazo bat izan dute hasiera batean" - Busturialdeko Hitza : Busturialdeko Hitza\nIbon Santiago - Biofisikaria eta ikerlaria Municheko Unibertsitate Teknikoan (TUM)\n"Test azkarrek minutu gutxitan ematen dute emaitza, baina fidagarritasun arazo bat izan dute hasiera batean"\nKoronabirusa antzemateko PCR testen eboluzioa jarraitu du gernikarrak Alemaniatik, eta gaur egun fidagarriak direla dio; baita helburua dela prozesua automatizatzea eta test denbora laburtzea.\nBiologia molekularra baliatzen da diagnostiko klinikoak egiteko, baita SARS-CoV-2 birusa detektatzeko?\nBai, biologia molekularrean oinarritzen diren teknikak birusa detektatzeko balio dute. Biologia molekularra bizitza osatzen duten molekulen ikerketa da; hala nola, azido nukleikoak eta proteinak. Birusak bizitzaren ertzean dauden nanoegiturak dira, eta horiek infektatzen dituzten zelulak bezala, material genetikoa (DNA edo RNA) eta proteinez eta lipidoz osaturiko babes geruza bat dute. Birusa zuzenean antzematea zaila da, ile baten lodiera baino mila aldiz txikiagoa baita. Horren ordez, birusaren material genetiko zehatza anplifikatu daiteke polimerasaren kate erreakzio bidez (PCR), edo test antigenikoekin birusa osatzen duten antigenoak (proteinak) detektatuz. Gure erantzun immunologikoari esker, birusaren aurka ekoizten ditugun antigorputzak ere antzeman daitezke test serologikoekin.\nKoronabirusa antzematen duten testen eboluzioa arin eman da?\nEboluzioa oso azkarra izan da. Abenduan koronabirus berria antzeman eta urtarrilaren 10ean jada horren genoma sekuentziatu eta argitaratu zuten txinatarrek. Hiru egunera Berlineko Charité ospitalean garatuta zegoen SARS-Cov-2 a detektatzeko PCR proba diagnostikoa. OMEk handik gutxira protokolo hori argitaratu zuen munduan zehar koronabirusa detektatzeko. Mundu mailako kolaborazioa hain denbora gutxian benetan harrigarria izan da. PCR testak laborategi zentralean egiten dira, pertsonal espezializatua behar dute eta denbora asko lagina hartu eta emaitza lortzeko (4-24 ordu). Horregatik, arreta-puntuko testak ere garatu dira, aparatu handirik gabe komunitatean egin daitezkeen proba azkarragoak. Horiek, tenperatura finko batean material genetikoa anplifikatzen dute 30 minutu baino gutxiagotan. Adibidez, EEBBtako Abbott konpainiak garatu ditu horrelako testak. Bestalde, test antigeniko azkar ugari ere badaude koronabirusaren proteinak detektatzeko. Merkeak eta azkarrak dira baina PCRek baino sentikortasun (kasu positiboak detektatzeko gaitasuna) eta espezifizitate (kasu negatiboak detektatzeko gaitasuna) baxuagoa dute. Aurrerapen teknologiko asko izan dira azken hilabeteotan. Helburua fidagarritasuna hobetzea, prozesua automatizatzea eta test denbora laburtzea da.\nEdizio genetikorako erabiltzen den CRISPR teknologia COVID-19 diagnostikorako moldatu dute Bostoneko MITk, Sherlock deritzon test azkarra garatuz. Geneak aldatzeko baliatu daiteke CRISPR, baina Boston eta Californian teknologia hori diagnostikorako erabili dute; lagin batek birusaren material genetikoa duen jakiteko.\nBeraz, genomak aldatu beharrean, berau detektatzea posible da CRISPR teknologiagaz?\nHori da. Artaziak balira bezala, baina oso zehatzak. Koronabirusaren material genetikoa baldin badago, CRISPRen proteinek moztu egiten dute, eta argizko seinale bat eman birusaren genoma laginean dagoen adierazteko. Beraz, test hori oso azkarra omen da. 30 minututan duzu emaitza. AEBetan hasi dira erabiltzen, baimena izan dutelako. Bestalde, DNA irakurtzeko erabiltzen diren sekuentziazio aparatuak ere proba diagnostikorako erabiltzen ari dira hainbat laborategitan. Birusaren genoma osoa irakurtzen dute. Motela da, baina posible da irakurtzea hainbat lagin batera. Dena den, sekuentziazioa egitea orain garrantzitsua da posible delako koronabirusaren mutazioak aztertzea. Mutatzen ari da birusa, oso astiro, gripe arrunta baino bi aldiz astiroago. Aldaketa horien berri izateak txertoa garatzeko informazio baliogarria ematen du, baita birusaren hedapenari buruz ere.\nEHUren protokoloa kit komertzialekin egiten diren PCRak bezain fidagarria da”\nNola hobetu PCR testen fidagarritasuna negatibo faltsuak ekiditeko?\nPCR testa “urrezko estandarra” da eta honen fidagarritasuna erreferentziatzat hartzen da. PCRak unean neurtutako laginean birusa dagoen detektatzen du. Birusaren batezbesteko inkubazio denbora 5-6 egunekoa da. Pertsona kutsatu berri bada eta karga biriko arbuiagarria badu testak negatiboa izan litezke, baina handik egun gutxira positibo. Hori ekiditeko, lagina karga biriko handiagoa duten tokietan hartu behar da; hala nola sudurrean eta faringean. Erabiltzen den PCR kit eta aparatuaren arabera detetatzeko limitea pixka bat alda daiteke.\nEHUk ere garatu zuen diagnostiko test bat, RT-PCRa zena. Zein da PCR batekin duen desberdinatsuna?\nKoronabirusaren testuinguruan PCR proba entzuten dugunean, gehienetan RT-qPCR esan nahi da. OMEk gomendaturiko PCR probak RT-qPCR dira. Zer dira letra horiek? Koronabirusaren material genetikoa RNA da, DNA baino apur bat desberdina den molekula, baina informazio bera duena. PCR teknikak DNA anplifikatu dezake soilik; beraz, birusaren material genetiko kopurua neurtzeko, lehenik birusaren RNA DNA bilakatu behar dugu. Hori nahiko bitxia da, naturan normalean DNAtik RNAra pasatzen delako informazio genetikoa. Horregatik, prozesu horri alderantzizko transkripzioa deritzo (inglesez reverse transcription RT). Letra saltsa hori nahikoa ez bada, askotan q esaten zaio (qPCR) adierazteko test kuantitaboa dela; hau da, testaren emaitzak esango digu zehazki zenbat birus zegoen laginean. PCR bat egiteko, aparatuaz gain, hainbat erreaktibo behar dira. Horien artean, laginetik material genetikoa isolatzeko erabiltzen diren kit komertzialak. Kit horien eskasia dela eta, laborategi akademiko askok beste metodo batzuk erabili dituzte birusaren RNA isolatzeko. EHUn ere, kit komertzialik gabe, birusaren material genetikoa isolatzeko metodo bat erabili dute, merkeagoa den isopropanola erabiliz.\nFidagarria da SARS-CoV-2 birusa antzemateko?\nEHUk argitaratutako protokoloa balioztatu dute beste laborategi batzuetan (Karlos IIIean, adibidez). Fidagarritasun klinikoari dagokionez, Osakidetzarekin ere balioztatu dute. Beraz, kit komertzialekin egiten diren PCRak bezain fidagarria da.\nTest serologikoak (ImG) egiten ari dira PCR testean positibo eman dutenei. Test horiek hobetu daitezke? Zelan?\nTest serologiko mota bi desberdindu ditzakegu: alde batetik, etxean egiteko kit azkarrak eta, bestetik, laborategi zentral batean egin daitekeen test immunologikoa. Test azkarrek minutu gutxitan ematen dute emaitza, baina fidagarritasun arazo bat izan dute hasiera batean. Test horiek normalean birusaren proteinez estalitako urrezko nanopartikulak erabiltzen dituzte. Gure begiekin ikus daitekeen kolore aldaketa bat ematen da odolean ImG antigorputzak baldin badaude. Baina detektore bereziak ere erabili daitezke test horien sentikortasuna hobetzeko. Laborategi zentraletan fidagarriagoak diren immunosaikuntzak egin daitezke, ELISA deituriko testa, esate baterako.\nBirusa gure artean dago; gogoratu behar da pandemia oraindik ez dela amaitu”\nZergatik da garrantzitsua jakitea herritarren zein kopuruk dituen antigorputzak?\nEz naiz epidemiologoa, beraz, nire iritzia emango dut. Antigorputzen presentziak esaten digu biztanleriaren ehuneko zenbatek pasatu duen gaixotasuna. Prebalentzia jakiteak sintomak izan ez dituzten kasuen kopurua neurtzea ahalbidetzen du. Era berean, gaixotasunaren heriotza tasa estimatzeko balio du. Informazio horrekin epidemiologoek hobeto uler dezakete gaixotasuna nola hedatu den. Bestalde, antigorputzak agertzeak gaixotasunarekiko immunitatea garatu dela adierazi lezake. Immunitatea dagoen ala ez eta antigorputzen iraupena oraindik ez dira ondo ulertzen.\nTurismoarekin batera, birusa hedatu daiteke. Pandemia gogortuko dela uste duzu?\nTurismoarekin edo turismorik gabe, birusa oraindik gure artean dago. Beraz, garrantzitsua da gogoratzea pandemia ez dela bukatu. Jendeak funtzionatu duten neurriei kasu egiten jarraitzen badu (urruntze soziala, maskaren erabilera…), birusaren hedapena kontrolatu daiteke. Horretarako, agintari publikoek agerraldi berrien aurrean ere goiz eta azkar erantzuteko gai izan behar dute, kontaktuen jarraipena eta testak eginez.\nTxertorik ez dago oraindik. XXI. mendean, etxean konfinatzea da pandemia geldiarazteko modurik eraginkorrena?\nKonfinamendua beharrezkoa izan da gure osasun sistemak gainezka egin ez zezan. Koarentena Erdi Aroko edo lehenagoko neurria da, baina ikusi dugu horren eraginkortasuna nabaria dela kasuak eta heriotzak gutxitzeko. Pandemia kontrolaturik dagoen neurrian, herrialde osoa konfinatzea agian ez da soluziorik egokiena. Zorionez, XXI. mendean baditugu tresnak agerraldi berrien fokuak aurkitzeko eta isolamendu mugatuagoak egiteko. Epidemiologoek, esaterako, detektibe lan miresgarria egiten dute agerraldi baten jatorria non dagoen ezagutzeko. Kasu positibo bat dagoenean segituan aurkitu behar dira pertsona horren hurbilekoak. Horrela, horiek isolatu eta birusaren hedapena gutxitu daiteke.\nHarrigarria izan da mundu mailako elkarlana hain denbora gutxian”\nEta, teknologiaren aroan bizi garen honetan, konfinamenduari alternatibarik ikusten diozu?\nDetektibe lan hori asko arindu daiteke egungo teknologiarekin. Adibidez, sakeleko telefonoren bitartez, pribatutasuna errespetatzen duten aplikazioak erabiliz, posible da positiboa den pertsona batek azken 14 egunetan bere inguruan izan diren pertsonak jakinaren gainean jartzea. Hainbat herrialdetan metodo horrek ondo funtzionatu du; adibidez, Hego Korean, Singapurren, Txinan eta orain Alemanian. Mundu digitalaren tresnez baliatuz, birusaren hedapena mantsotu daiteke, guztion inplikazioarekin, jakina.


“Antzerki Jardunaldiak”, Getxon - Nontzeberri\nHasiera/ESZENA/“Antzerki Jardunaldiak”, Getxon\n“Antzerki Jardunaldiak”, Getxon\nUrriaren 15era arte, Getxo euskal antzerki-ekoizpenaren erakustokia izango da bertan garatuko diren 35. Antzerki Jardunaldien eskutik. Programazioaren barruan, genero eta publiko guztientzako hamar antzezlan antolatu dira. Atzo, Antzerki Arinaren atalarekin abiatu ziren jardunaldiok.\nLa zanja ikuskizuna izango da hurrengo hitzordua, barikuan, Utopian espazioan. Muntaia “esperientzia pertsonaletan oinarrituta dago eta Immigrazio eta Kultur artekotasun udal zerbitzuaren Zurrumurik Ez estrategiaren barruan dago”.\nHorren ostean, honako lan hauek osatuko dute helduentzako egitaraua: Play Out: Muriendo de éxito komedia eroa, Un dios salvaje lan garratza eta jenio bizikoa, eta, azkenik Ez dok hiru!, antzerkia eta euskarazko musika uztartzen dituena.\nAurten programatuko diren 14 lanetatik lau haurrentzat izango dira: Supituki pailazo-ikuskizuna, DJ Porru erromeria, Kalean otso, etxean uso lan dibertigarria eta Nómadas, antzerkia, arkitektura eta geometria nahasten dituena.\nHoriez gain, adin guztientzako eskaintzaren barruan, honako lanak programatuko dira: Ilusioaren indarra magia-ikuskizuna, Entre cuatro tiempos dantza bertikaleko lana, Eight eta Privolva Landing kaleko dantza-ikuskizunak, Historias de un baúl zirko-muntaia eta Rezikletas antzerki eta musika ikuskizuna.\nSaio guztiak Algortako San Nikolas plazan eta Areetako Andrés Isasi Musika Eskolan izango dira.\nAmorebieta-Etxanoko "KINE" zineklubaren emanaldiak\n“Umorea politikoa da” mahai-ingurua egingo da Gasteizen